“Tak Kaya, Usaha Beri kasih Sayang. Tak Nak Rasa Besar Dalam Keluarga Tak Sempurna.” Anak Masuk Universiti, DJ Lin Sebak Pengorbanan 13 Tahun kini Terbayar

Pengorbanan besar seorang ibu yang membesarkan anak-anak sendirian selama 13 tahun. Namun semua ini berbaloi bila mana anak-anak berjaya dan itulah yang dapat diungkapkan  dengan penyampai radio yang juga Pengurus Kanan Suria FM, DJ Lin.

Emosi  DJ Lin atau nama penuhnya Roslinda Abdul Majid, bercampur baur apabila melihat puteri sulungnya diterima memasuki universiti. Segala jerih perih membesarkan dua anak anaknya selama ini akhinya terbayar.

Anaknya, Nureen Aresya, 18, diterima melanjutkan pelajaran dalam jurusan Juru Ukur Bahan di Universiti Teknologi MARA (UiTM), Seri Iskandar, Perak, baru-baru ini.

Penyampai Radio Popular, Anugerah Bintang Popular BH (ABPBH) Ke-29 itu berkata, kejayaan anak sulungnya menjadi anugerah terindah buat dirinya yang selama ini, berusaha keras memenuhi keperluan mereka.

“Alhamdulillah, di sebalik komitmen terhadap kerjaya yang membataskan masa bersama mereka, anak sulung saya masih mampu mencipta kejayaan sama seperti rakan sebaya yang lain.

“Saya tidak punya kekayaan untuk diberikan kepada anak, namun saya berusaha memberikan kasih sayang sepenuhnya supaya mereka tidak merasai kekurangan membesar dalam keluarga tidak sempurna,” katanya.

Calon awal Penyampai Radio Popular, ABPBH 32 berkata, pencapaian anak sulungnya itu membuatkan dia sebak, terutama apabila mengenangkan dirinya tidak dapat selalu bersama ketika Nureen Aresya dan adiknya, Nazren Asyran, 16, memerlukannya.

“Tuntutan kerja membuatkan masa saya bersama anak terbatas. Ada ketika, saya terkilan kerana tidak dapat menjadi ibu yang sempurna buat mereka, tetapi anak memahami situasi saya.

“Bayangkan, sepanjang hari saya sibuk dengan tugasan di pejabat. Selalunya pada sebelah siang, saya sibuk dengan mesyuarat dan menguruskan perjalanan stesen, malam pula saya menyambung tugas di konti.

“Jika tanpa kesungguhan, tidak mungkin kejayaan itu dapat dicapai Nureen Aresya. Saya berharap kesungguhannya itu menjadi pendorong kepada adiknya untuk melakar kejayaan serupa,” katanya.

Sumber: BHOnline
Foto: Instagram DJ Lin


Ini Cara Buang Biji Cili Kering, Ibu-Ibu Tak Perlu Pening Lagi Lepas Ni. Dapat Jimatkan Masa Dan Caranya Mudah!

Cili kisar yang dibuat sendiri memang lagi sedap dan tahan lama. Namun, bab nak membuang bijinya cukup leceh dan merumitkan kerja-kerja ibu di dapur. Jika tidak dibuang ia boleh tidak baik untuk kesihatan.

Bagi suri rumah atau ibu – ibu diluar sana yang bimbang dan buntu memikirkan cara untuk membuang biji lada kering, jom cuba tip yang dikongsikan ini.

Pertama sekali, cili kering yang telah siap dibasuh hendaklah direbus di dalam sebuah periuk besar sehingga cili betul-betul lembut.

Setelah cili lembut, ambil gunting besar contohnya gunting pokok untuk memotong cili bagi mengeluarkan biji cili. Proses ini amat mudah dilakukan kerana cili sudah lembut dan ringan.

Apabila kesemua cili sudah siap dipotong, tutup api dan biarkan seketika. Kebanyakan biji cili sudah terkeluar dari cili pada ketika ini.

Ambil satu besen air dan satu penapis lubang besar untuk menapis cili. Lubang penapis haruslah besar agar biji cili mudah jatuh.

Goyangkan penapis di dalam besen dalam pergerakan bulatan dan gerakkan penapis dari atas ke bawah. Pada masa ini anda dapat lihat betapa banyak biji cili jatuh ke dalam besen dan ulang langkah ini beberapa kali.

Jika di rumah anda tiada penapis, anda boleh gunakan bakul kecil yang mempunyai lubang besar seperti di dalam gambar.

Akhirnya, inilah hasilnya! Usah risau jika masih terdapat biji cili melekat dengan cili kering yang telah ditapis tadi kerana ia tidak terlalu banyak seperti sebelumnya.

tip: Jika mahu menghancurkan biji cili ketika mengisar, boleh tambahkan sedikit minyak masak.


Bukan Je Berbahaya Pada Kulit, Fabrik Pun Rosak Gara-Gara Kamitetep. Ni Fakta Untuk Yang Anda Perlu Tahu!

Pernah tengok tak selalu kat dinding rumah atau perabut ada benda kecil halus je selalu melekat. Nak kata serpihan pokok pun tak, nak kata macam sarang serangga pun ye juga, kan?

Sedar tak sedar, tiba-tiba naik sana sini benjol kat badan. Nak kata sebab nyamuk, rasa macam tak ada nyamuk dalam bilik. Malah, benjolan tu kadang-kadang tak hilang pun walaupun dah berminggu. Dah la tak hilang, sakit dan gatal pula tu!

Rupanya benda yang melekat dan penyebab kita dapat benjol tu dari Kamitetep atau Phereoeca Uterella.

Apa Itu Kamitetep?

Kamitetep adalah larva atau ulat daripada sejenis rama-rama, biasanya akan membawa cengkerang yang bersaiz seperti biji timun untuk dijadikan tempat tinggal. Kecil saja, kira-kira sebesar ulat sampah.

Kepompongnya siap untuk metamorfosis menjadi kupu-kupu. Kepompong yang dibuat oleh larva ini biasanya terdiri daripada serat sutera yang dicampurkan dengan pasir atau debu dan juga boleh berasal daripada tanah.

Kepompong berbentuk kuaci ini biasanya akan mempunyai jalan keluar dari depan dan belakang atau dua arah untuk memudahkan ulat di dalamnya masuk dan keluar. Walaupun kamitetep tidak akan keluar sepenuhnya dari kompompong, tetapi hanya sebahagian atau separuh badan yang akan keluar untuk mencari makanan.

Kamitetep adalah serangga atau hama parasit, serangga beracun kecil ini biasanya akan memakan fabrik kain dan jaring labah-labah kecil. Padanlah selalunya ia juga suka melekap pada sarang labah-labah!

Haiwan ini biasanya tinggal di tempat yang tersembunyi tetapi mempunyai suhu yang hangat seperti di bawah katil atau sofa, kerana haiwan ini juga akan makan di atas kain yang terdapat di sekitarnya.

Oleh itu, korang mesti membersihkan kawasan-kawasan ini dengan tekun jika tidak mahu terkena sengatan ini.

Tubuh kamitetep setelah menjadi rama-rama akan mempunyai sayap yang panjangnya sekitar 13 mm. Perkara yang sangat mengagumkan dan mengerikan adalah, rama-rama dari kamitetep masih dapat bertelur sebanyak 200 biji dalam satu putaran telurnya. Telur akan disembunyikan di tempat yang mereka anggap selamat sehingga boleh menetas!

Beracun

Semasa menyengat atau menggigit, biasanya kamitetep akan meninggalkan bulu di tempat yang disengat. Bulu itu yang akan menyebabkan lebam dan bengkak dengan rasa sakit dan gatal yang teruk.

Bengkak dan lebam yang disebabkan oleh sengatan serangga biasanya akan berlangsung selama beberapa hari bahkan lebih dari satu minggu kemudian akan menjadi hitam jika dibiarkan.

Luka digigit kamitetep boleh dirawat dengan mengoleskan balsem atau juga boleh menggunakan ubat gatal. Tetapi biasanya gatal akan terasa lagi setelah kesan balsem hilang.

Terdapat cara tradisional yang cukup berkesan untuk merawat gatal setelah digigit serangga beracun ini dengan meletakkan pita atau pelekat pada benjolan daripada bekas gigitan kamitetep.

Setelah pita diletakkan di bahagian benjolan, tarik secepat mungkin sehingga bulu penyengat haiwan akan dikeluarkan oleh pita tersebut. Selain itu, korang juga boleh menggunakan kapas yang sebelumnya telah direndam dalam minyak tanah atau juga menggunakan kapur barus yang dicampurkan dengan air dan kemudian digunakan pada bekas gigitan kamitetep, menurut perkongsian pestcontroljakarta.com

Cara membasmi kamitetep disarankan dengan bantuan pihak pest control kerana haiwan ini suka bersembunyi sehingga akan sulit ‘menangkap’ dan menghapuskannya.


“Biasa Abang Akan List Menu Yang Nak Makan.’ Tak Dapat Sambut Ramadan Bersama, Suami Meninggal Terjatuh Ketika Menangkap Udang

Pengorbanan ibu bapa, sangat tidak ternilai. Kalau boleh, setiap keperluan dan kehendak anak mahu ditunaikan.

Melihat keterujaan untuk menghantar anak-anak ke sekolah, namun di sebaliknya hanya mereka yang mengerti kepayahan untuk menjadi melaksanakan tugas tersebut.

Anak-anak mungkin tidak mengerti kepayahan itu, kerana mereka hanya melihat setiap kemahuan akan dituruti dan setiap yang diimpikan akan cuba dipenuhi.

Baru-baru ini, kita dikejutkan dengan berita pemergian seorang nelayan bernama Muhd Syamsul Helmi Abdul Aziz dalam insiden terjatuh ke laut ketika sedang menangkap udang.

Apa yang lebih menyedihkan, kata isterinya arwah sempat menghantar mesej di aplikasi WhatsApp sebelum insiden itu terjadi.

“Sebelum suami saya jatuh ke laut, arwah sempat menghantar pesanan WhatsApp menyatakan tangkapan udang kurang… (kalau) lepas bayar yuran sekolah anak jadilah,” kata Halimatul Noor Akira Omar,  isteri kepada seorang nelayan yang ditemukan lemas selepas jatuh ke laut, kira-kira lima batu nautika dari jeti Kampung Nenasi.

Halimatul Noor Akira berkata, suaminya, Mohd Syamsul Helmi Abdul Aziz telah keluar rumah jam 8.30 pagi dan difahamkan turun ke laut pada jam 3.30 petang, Rabu lalu.

Dia dipercayai terjatuh ke laut, awal pagi Khamis, ketika menangkap udang bersama dua lagi rakannya.

Menurut ibu tiga anak itu, dia mengetahui kejadian menimpa suaminya, kira-kira jam 3 pagi, Khamis lalu, selepas dihubungi oleh adik iparnya.

Katanya, hanya Tuhan sahaja yang mengetahui perasaannya ketika itu.

Ketika itu, dia tetap berdoa semoga suaminya ditemukan selamat walaupun ia agak mustahil.

“Saya tidak pernah menduga dengan apa yang berlaku, arwah tidak menunjukkan kelainan, malah kehidupan kami sekeluarga sentiasa ceria melayan tiga cahaya mata, Muhammad Naqib Ramadhan, 6: Nur Hanan Aiman, 3, dan Muhammad Harraz Rizqi, 11 bulan,” katanya ketika ditemui di rumahnya di Kampung Beluru, Nenasi, dekat sini, semalam.

Beliau menambah, beberapa hari sebelum kejadian, dia melihat perubahan pada diri suaminya apabila banyak termenung sambil duduk sendirian.

Halimatul Noor Akira berkata, dia masih ingat arwah pernah menyatakan dia tidak berminat turun ke laut lebih daripada tiga orang dalam satu bot, alasannya kalau ramai, pendapatan akan diraih berkurangan.

“Saya bersyukur akhirnya mayat suami ditemukan jam 10.30 pagi Khamis, selepas tersangkut dalam pukat yang dipasang oleh nelayan yang terbabit dengan operasi pencarian.

“Saya reda dengan apa yang berlaku walaupun terlalu pahit untuk dilalui, pasti ada hikmah di sebalik apa yang terjadi. Saya perlu tabah menghadapi ujian yang begitu berat ini,” katanya yang kini tinggal bersama ibu, Zainab Muhamad, 62, yang mengalami masalah kesihatan selepas diserang angin ahmar.

Terbaharu, hantaran Akira di media sosial menarik perhatian ramai mengenai luluh hatinya mengenangkan Ramadan kali ini akan disambut sepi tanpa suami di sisi.

[TIPS]


Sebelum Check Out Hotel Tanggalkan Semua Sarung Bantal Dan Alas Tilam. Pendedahan Wanita Ini Bikin Netizen Terkejut!

Biasanya jika pergi menginap di hotel , kita akan mengemas bilik termasuk katil dan tuala agar memudahkan pekerja hotel mengemas bilik.

Namun tahukah anda cara ini tidak digalakkan untuk mengelak kelengkapan hotel itu digunakan semula tanpa diganti baru.

Mungkin tidak semua pekerja pembersihan hotel berbuat demikian.

Namun, jika anda ‘care’ pada orang yang seterusnya akan menginap dihotel, adalah baiknya tanggalkan semua linen dalam bilik sebelum check out.

Selanjutnya ikuti perkongsian wanita ini.

Untuk tujuan kebersihan, sila tanggalkan semua linen dan letakkan di atas lantai masa hangpa nak check out dari mana-mana hotel.

Tanggalkan semua linen (sarung bantal, selimut @ sarung selimut, cadar tilam dan sebagainya) dan kumpul atas lantai. Semua jenis tuala boleh gather kat lantai bilik air. Biarkan dalam keadaan basah lagi baik utk kurangkan risiko kebarangkalian tuala yang kering tu diguna untuk lap cawan minum.

Mungkin sesetengah daripada kita dah tahu tapu yang tak tahu, tolong jadikan ia satu habit setiap check out from your lodging facilities (hotel/resort/homestay/b&b/hostel/motel/etc).

Rupanya ini sebabnya. Take note!

Tapi Kenapa?
This is why. Linen-linen tu semua secara S.O.P.nya harus ditukar. TAPI.. adakah anda tahu, ada Chambermaid (housekeeper) yang tak tukar linen-linen itu dan your “dirty-but-looked-clean” linen tu “terpaksa” digunakan oleh next guest? Hygiene tak rasanya?

Betul, memang tak semua chambermaid suka “mengakai” guna semula linen-linen tu masa bersihkan bilik. Terutamanya cadar dan sarung bantal.

Cuma segelintir je, tapi kita tak tau siapa dalam kelompok segelintir tu kan. Believe me, I was in the industry before.

Pernah ada seseorang cakap “Kenapa perlu saya care dengan orang lain check-in lepas ni?” Konsep dia simple je, kau buat untuk orang lain, satu hari orsng lain pulak return the favor tanpa kita sedar.

Make it a habit.


Kena Cuba Bahan Ini Jika Mahu  Tangan Dan Kuku cantik Macam Julia Roberts.

Kalau namanya wanita, memang tidak sah kalau bercakap soal kecantikan. Tidak hanya tertumpu pada wajah semata-mata, bahkan seluruh badan  menjadi perhatian.

Pendek kata daripada hujung rambut sehingga hujung kaki, semuanya memerlukan penjagaan yang rapi. Bukan cantik semata-mata, tapi bab kesihatan juga penting.

Salah satu anggota yang paling banyak bergerak dan digunakan adalah tangan. Orang kata kalau tangan kasar sebab banyak buat kerja rumah. Jadi, kalau nak pakai losyen tidak cukup.

Apa kata amalkan rendam tangan dalam minyak zaitun ‘extra virgin’ seperti Julia Roberts kalau nak tangan dan kuku yang cantik. Lihatlah hasilnya nanti bagaimana. Selamat mencuba!

Sumber: Wanista


10 Tahun Berkahwin Belum Dikurniakan Zuriat. Dengar Ceramah Agama, Berserah Pada Tuhan Jadi Penguat Alyah!

Setiap pasangan yang berkahwin semestinya mengimpikan untuk memiliki zuriat sendiri, kan? Namun, siapalah kita untuk menidakkan takdir Tuhan. Ada orang sesetengah orang dikurniakan dengan cahaya mata awal, ada yang perlu bertahun lamanya untuk mendapat nikmat itu.

Bagi Penyanyi Datin Alyah pula, dia memaklumkan dirinya tidak tertekan apabila memikirkan soal zuriat biarpun usia perkahwinannya kini mencecah 10 tahun.

Menurut Alyah atau nama sebenarnya Noor Hasliah Abu Hasan, dia dan suami yang juga maestro muzik terkenal, Datuk Ramli MS hanya berserah kepada Yang Maha Esa.

“Tak ada masalah, belum ada anak kecil jadi boleh diuruskan semuanya.

“Bagi Tok Ram, dia dah ada dua junior, tapi saya belum lagi.

“Saya tak stress memikirkan tentang itu. Saya percaya perancangan Allah itu lebih hebat daripada kita,” katanya dalam rancangan hiburan popular TV3, Melodi.

Disoal adakah bercadang untuk membuat rawatan persenyawaan in-vitro (IVF) kelak, Alyah berkata kepadatan jadual membuatkan dia belum memulakannya.

“Untuk rawatan itu kita bertanya-tanya juga, walaupun saya tak banyak muncul di kaca televisyen tapi Alhamdulillah masih memenuhi jemputan acara dan nyanyian.

“Saya tak boleh katakan apa-apa lagi sebab jadual saya agak padat.

“Seperti yang kita tahu, rawatan IVF ini kena betul-betul bertenang dan jadual juga kena kosong. Kalau ada rezeki Allah nak beri, kita terima” jelasnya positif.

Dalam pada itu, pelantun lagu Meluruh ini berkata suaminya juga bersikap positif mengenai itu dan rumah tangga mereka dalam keadaan baik.

“Dia okey sahaja. Orang luar pasti fikir bila kami tak banyak gambar dan video bersama tapi sebenarnya kami baik-baik saja.

“Dia juga bukanlah seorang yang terburu-buru. Nak kata bahagia betul, biasalah rumah tangga ada pasang surutnya,” kongsi Alyah.

Akui ada perasaan pasrah sehingga berputus asa, Alyah berkongsi dia banyak mendengar ceramah agama dan hanya berserah kepada Tuhan.

“Tipulah tak ada (putus asa), saya seorang wanita biasa. Saya melalui proses matang sebagai wanita, jadi bila kita banyak mendengar ceramah untuk menguatkan rohani.

“Jadi kita tahu hakikatnya adalah kita bukan perancang yang hebat sebab banyak perkara yang saya rancang tidak menjadi.

“Di penghujung jalan kehidupan itu, ita kena berserah. Tak perlu stress, kita akan rasa tenang. Apa yang kita cari dalam kehidupan adalah ketenangan kerana ia sungguh mahal,” tambahnya.

Pasangan ini mendirikan rumah tangga pada Mac 2013 dalam sebuah majlis secara rahsia di Indonesia.

Sumber: Melodi TV3 via Xtra


Berjodoh Semula Selepas 21 Tahun Bawa Haluan Sendiri, Pasangan Ni Tarik Perhatian!

Jodoh itu rahsia Allah, tiada siapa yang tahu. Begitu juga kisahnya buat pasangan ini yang selepas 21 tahun bercerai, namun siapa sangka jodoh mereka sangat kuat apabila bertaut kembali sebagai pasangan suami isteri buat kali kedua.

2002 Bawa Haluan Sendiri

Ikatan perkahwinan pertama dibina Hawazalina Mohd Othman, 46, dan Mohd Ezwani Ahmad Nazeri, 45, selama dua tahun terlerai pada Jun 2002 sebelum masing-masing membawa haluan sendiri.

Kisah mereka mendapat perhatian di TikTok apabila Hawazalina yang mengambil tempahan dan mengajar seni mengait berkongsi video di akaun sosial itu, baru-baru ini.

Hawazalina berkata, selepas berpisah mereka berkahwin lain dengan pasangan masing-masing, namun perkahwinan itu tidak bertahan lama.

Menurutnya, sepanjang perpisahan selama hampir 21 tahun, mereka tidak pernah berhubung atau bertemu kerana sudah mempunyai hidup sendiri.

“Saya berkahwin dengan bekas suami kedua pada 2008 sebelum berpisah pada 2019 dan kami mempunyai tiga anak, manakala suami pula berkahwin bersama bekas isteri keduanya pada 2007.

“Suami kemudian berpisah dengan isterinya pada 2018 serta turut mempunyai tiga anak dan kami tidak pernah berhubung ketika itu,” katanya yang tinggal di Kampung Jawa, di sini, ketika dihubungi, baru-baru ini.

Baca artikel menarik lain di sini:

Ucapan Takziah di FB

Hawazalina berkata, hubungannya dengan suami kembali terjalin pada 22 Februari lalu iaitu dua hari selepas ibunya meninggal dunia apabila Mohd Ezwani mengucapkan takziah di hantaran Facebook (FB) selepas diberitahu rakan mereka.

“Pada mulanya saya tidak mengecam wajah suami sebab susah terlalu lama tak berjumpa dan wajahnya juga sudah berubah sehingga adik saya yang mengecamnya.

“Suami kemudian mahu menjadi rakan di FB dan sejak itu kami mula berhubung dan ketika itulah kami baru tahu kisah masing-masing.

“Suami kemudiannya cakap, kenapa tidak kami bersatu kembali dan saya bersetuju dengannya,” katanya.

Setuju Perkahwinan Semula

Katanya, dia tidak mengambil masa lama untuk bersetuju kerana mengakui percaya dan yakin bahawa Mohd Ezwani mampu menjaganya hingga ke akhir hayat selain perpisahan sebelum ini bukan kerana mereka mempunyai masalah.

“Perpisahan kami sebelum ini kerana faktor sangat peribadi, tetapi sepanjang perkahwinan kami sebelum ini suami seorang yang baik dan bertanggungjawab. Saya percaya suami masih sama seperti 21 tahun lalu.

“Semua anak dan keluarga kami juga menerima keputusan (perkahwinan semula) ini. Sejujurnya memang agak kekok kerana sudah lama tidak bertemu, tetapi apa yang saya harapkan perkahwinan semula ini akan kekal selamanya hingga akhir hayat kami,” katanya.


“Kemiskinan Orang Jangan Dibuat Mainan Atau Gurauan.” Isu Pensyarah Viral, Kata Fedtri Yahya Penting Jaga Bahasa & Adab!

Pengacara dan penulis lirik, Ahmad Fedtri Yahya berkongsi pandangan berkenaan isu viral melibatkan seorang pensyarah Di sebuah pusat pengajian.

Perkongsian tersebut dimuat naik menerusi Tiktok.

Mengakui tidak mengetahui secara terperinci kejadian yang berlaku, namun hos Malaysia Hari Ini berpendapat setiap individu mempunyai masalah tersendiri.

“Saya pun tidak tahu mengenai latar belakang cerita ini. Akan tetapi apabila kepada apa yang trending dan viral, saya kira kemiskinan orang jangan dibuat mainan atau gurauan. Dia sebutkan bahawa ‘mak dah tak ada’. Kita kena tahu, lain keluarga lain yang terjadi di dalam sesebuah institusi kekeluargaan.

“Terutamanya jika mak tak ada ni… macam-macam boleh berlaku. (Contoh) Sekali pun ada adik-beradik, tak semuanya akan ambil tahu. Terutamanya bila melibatkan isu ayah sakit atau ada masalah lain.

“Adik-beradik pun bawa diri. Jadi anak-anak yang tiada sumber kewangan yang kukuh ini memang akan ada masalah

“Jadi saya harapkan, sekali pun dalam kesempitan atau pun dalam situasi mahukan ilmu, pensyarah juga perlu ada rasa empati,” katanya.

Begitupun kata bapa kepada empat cahaya mata ini lagi, pemilihan bahasa juga penting kerana apa yang diperkatakan itu boleh memberikan kesan yang tidak baik

Malah, dia berpandangan jalan penyelesaian terbaik adalah dengan menghulurkan bantuan sekiranya individu terbabit betul-betul memerlukan.

“Yang paling utama sekali, kena jaga bahasa. Sekali pun, bagi nasihat yang betul, bahasa dan juga adab itu yang paling penting. Sebab bahasa (yang diungkapkan) itu boleh menikam dan menyakitkan hati serta boleh beri impak emosi dalam jangka masa panjang. Mungkin ada cara lain untuk membantu. Sebab pensyarah ini kan ketua.

“Jadi macam mana kalau dia (pelajar) betul-betul susah. Macam mana kita nak salurkan kepada pihak yang boleh membantu. Zakat ke atau apa sahaja. Yang dapat menyelamatkannya daripada kegelapan. Daripada marah-marah, baik kita bantu,” katanya lagi.


“Suami Jangan ‘Unboxing’ Isteri”. Bercanggah Dengan Prinsip Islam, Pensyarah Pengajian Quran & Sunnah Beri Peringatan.

Siapa sangka perkataan ‘unboxing’ yang sebelum ini digunakan untuk hastage membuka kotak atau bungkusan kini menjadi trend apabila digunakan oleh pengantin baru dengan hastage ‘unboxing pengantin by husband’ atau ‘unboxing pengantin.

Viral beberapa hari lalu  menerusi perkongsian pengguna di laman TikTok, ia seakan trend yang menjadi ikutan dikalangan wargamaya.

Video yang dimuat naik memaparkan aksi pengantin lelaki membantu pengantin perempuan membuka tudung dengan menanggalkan aksesori bahagian kepala. Masih berpakaian pengantin, aksi itu dirakam menerusi cermin oleh pengantin perempuan.

Biarpun, ia nampak biasa dari padangan kasar, namun ia boleh melangkau imaginasi jika ditonton oleh remaja dan kanak-kanak.

Sejak ia menjadi trending, rata-rata wargamaya memberikan pelbagai reaksi mengenai aksi begitu.

Sehingga kini, ia menjadi carian popular di sosial media. Cakna mengenai hal ini, Pensyarah Fakulti Pengajian Quran & Sunnah, Dr. Ahmad Sanusi Azmi menegur tindakan yang tidak wajar itu.

Beliau menjelaskan bahawa ia perbuatan yang bercanggah dengan prinsip asas Islam agar memelihara kehormatan kaum wanita.

Katanya lagi, melahirkan rasa bimbang ia akan menjadi budaya yang tidak sihat dikalangan masyarakat.

Seterusnya ikuti lanjut perkongsian beliau. Moga muhasabah diri agar perbuatan ini tidak berulang. Ibu bapa juga berhak menegur anak-anak yang baru melangsungkan perkahwinan mengenai adab dan pergaulan suami isteri.

Suami Jangan “Unboxing” Isteri

1. Telah menjadi trend terkini pula di TikTok, pasangan pengantin baru menjalankan upacara “unboxing isteri”. Akhbar Kosmo melaporkan: “Video yang dimuat naik itu memaparkan pengantin lelaki akan membantu membukakan tudung pengantin perempuan dengan menanggalkan setiap aksesori yang terdapat pada bahagian kepala pengantin terlebih dahulu.”

2. Upacara ini adalah bercanggah dengan prinsip Islam secara asasnya. Rasulullah memerintahkan para suami agar memelihara kehormatan dan penampilan para isteri sekalipun di hadapan seorang lelaki yang buta.

3. Perhatikan bagaimana Rasulullah memerintahkan isteri Baginda agar memakai hijab sekalipun di hadapan seorang yang buta. Saranan ini diucapkan kepada Saidatina Ummu Salamah dan Saidatina Maimunah apabila datang seorang buta ke rumah Baginda. Kata Rasulullah:
احْتَجِبَا مِنْهُ، فَقُلْتُ: يَا رَسُولَ اللهِ أَلَيْسَ هُوَ أَعْمَى لاَ يُبْصِرُنَا وَلاَ يَعْرِفُنَا؟ فَقَالَ رَسُولُ اللهِ: أَفَعَمْيَاوَانِ أَنْتُمَا أَلَسْتُمَا تُبْصِرَانِهِ
“Hendaklah kamu berdua memakai hijab.” Lalu isteri Baginda berkata: “Bukankah dia seorang yang buta wahai Rasulullah? Dan dia tidak boleh melihat kami.” Lalu Rasulullah menjelaskan: Bukankah kamu berdua boleh melihat dia? (HR al-Tirmizi)

4. Apa yang lebih membimbangkan sekiranya video upacara sebegini menjadi perhatian kepada anak-anak muda yang masih bersekolah sehingga mereka terkeliru dalam merasakan perbuatan tersebut boleh dipraktikkan yang berpotensi menjadi budaya.

5. Atau perbuatan tersebut diikuti pula oleh pasangan suami isteri lain yang turut mendedahkan aksi mesra mereka. Bukankah kita tidak mahu menjadi pencetus kepada kemungkaran. Sabda Rasulullah:
وَمَن سَنَّ في الإسْلَامِ سُنَّةً سَيِّئَةً، كانَ عليه وِزْرُهَا وَوِزْرُ مَن عَمِلَ بهَا مِن بَعْدِهِ
“Dan barangsiapa yang melakukan perlakuan jahat di dalam Islam, sehingga diikuti oleh orang lain, maka dia beroleh dosa dan menanggung dosa mereka yang melakukan perbuatan tersebut.” (HR Muslim).

7. Malah, istilah “unboxing” ini juga tidak layak untuk digunakan pada isteri yang bukan material atau barangan semata-mata. Nasihat ini hanyalah berpandukan kepada al-Quran dan Sunnah Rasulullah demi kebaikan sesama muslim.
Semoga Allah membimbing kita.

Meninjau di ruangan komen, rata-rata wargamaya  meluahkan rasa bimbang dengan trend sebegini.

Jom tonton video menarik adik-adik Bintang Kecil di Scream Park Sunway Lagoon.


Tidur Berasingan Disebabkan Anak, Jangan Biar Berlarutan!

Sedar atau tidak disebabkan anak hendak sentiasa tidur bersama ibu, akhirnya pasangan suami isteri pula terpaksa tidur berasingan.

Pun begitu, adakah hal ini boleh dibiarkan berlarutan dan apakah pula kesannya pada hubungan suami isteri tersebut.

Berkongsi pandangan tentang ini, saudara Akhtar Syamir memberi peringatan untuk pasangan suami isteri segera berubah. Sebab apa dan kenapa, jom kita fahami perkongsiannya itu.

Tempat tidur. Sedar atau tidak, ibu-bapa yang terlalu menurut kemahuan anak untuk tidur bersama si ibu sebenarnya sedang menyumbang kepada keretakan perhubungan sesama pasangan.

Kesian, tak sampai hati, tak suka dengar anak melalak sebab tak nak tidur asing sentiasa menjadi alasan yang menyebabkan suami dan isteri tidur berasingan.

Tidur berasingan ini sangat tidak baik sebenarnya. Mungkin ramai yang rasa waktu tidur adalah waktu tidur sahaja. Tetapi tidak. Waktu tidur adalah waktu di mana suami dan isteri sepatutnya berada di dunianya yang tersendiri.

Terasa kehangatan badan pasangan yang dicintai berada di sebelah. Segala sentuhan, pelukan, dakapan, urut-urutan dan usap-usapan menjadi sesuatu yang sangat bermakna dalam perhubungan.

Berhentilah mencari sebab kenapa anda dan pasangan tidak lagi ada perasaan seperti dulu. Cuba tengok antara benda terpenting di dalam perkahwinan, iaitu di bilik tidur dahulu. Saya bukan bercakap mengenai seks. Saya bercakap mengenai masa peribadi bersama. Di siang hari, masing-masing sibuk dengan kerja dan anak. Kenapa di malam hari jugak disibukkan dengan hal yang sama?

Kemudian, sesi “Pillow Talk” juga susah untuk dibuat. Takut anak terjaga.

Pisahkan tempat tidur anak. Umur 2 tahun sepatutnya sudah boleh dipisahkan. Memang susah pada mulanya, saya faham. Tetapi benda ni memang penting untuk dilakukan. Jangan kita dibuli anak sendiri. Jangan pisahkan tempat tidur anda dan pasangan.

Memang nampak macam selalunya suami akan mengalah. Tetapi anda sebenarnya dalam kerugian. Jangan pelik jika suami anda akan kurang berasa sayang apabila setiap hari tidak tidur bersama isterinya. Mereka terasa sebenarnya.

Saya harapkan, kepada pasangan yang sedang dibuli oleh anak ini dapat berubah. Kita ibu-bapa, kita yang mencorakkan anak. Jangan terus biarkan diri dibuli.

Pada umur berapakah anak anda mula tidur sendiri? Jom kongsikan cara anda pisahkan anak.

BroOhsem


“Suara, Gaya, ‘Copy Paste’ Baba Waktu Muda!” Gandingan Zaki Yamani & Jamal Abdillah Buat Ramai Terpegun

Manakan tumpahnya kuah kalau tak ke nasi. Betul tak? Apatah lagi bakat hebat seorang ayah kepada anaknya. Kalau tak semua, pasti akan ada seorang yang mewarisi bakat tersebut.

Baru-baru ini, tular rakaman duet penyanyi lama, Datuk Jamal Abdillah bersama anaknya, Zaki Yamani yang mendendangkan lagu ‘Gadis Melayu’ di sebuah majlis rumah terbuka.

Zaki mendapat perhatian warganet yang mengatakan gaya dan suaranya lebih kurang sama dengan Jamal, malah ada yang berseloroh suara anaknya lebih sedap berbanding bapanya sendiri.

Meninjau di ruangan komen di perkongsian Zaki, rata-rata memuji dan mengatakan suara anak lelaki Jamal sama seperti ayahnya. Malah, ada juga yang mengatakan bakal boleh melawan suara ayahnya.

Sumber : Instagram Zaki Yamani


11 Tip Jaga Rahim Dari Dr Hamid Arshat, Wanita Jangan Lepas Pandang, Penting Ni!

Peningkatan jumlah kes yang melibatkan peranakan wanita ternyata membuatkan kita sebagai wanita semakin takut. Bimbang disinggahi penyakit-penyakit berbahaya ini.

Sebenarnya menjaga rahim dan sistem peranakan perlulah bermula daripada awal, iaitu semasa kanak-kanak lagi. Dengarkan 11 tip yang diberikan oleh Dr Hamid Arshat ini. Penting!

Rahim sering ditimpa tumbuhan adenomyosis dan membesar seperti hamil 5 bulan. Gejala yang dialami pesakit ialah senggugut teruk, perdarahan banyak serta jadi mandul. Sungguh menyedihkan bila situasi begini berlaku.

Tumbuhan yang paling sering berlaku pada rahim ialah fibroids. Walaupun ia boleh menimbulkan gejala-gejala yang sama tetapi ia boleh dibuang bedah dan dipulihkan kemampuan untuk hamil.

Cara Jaga Rahim

1. Waspada jika ada sejarah penyakit rahim dalam keluarga – ibu, nenek, ibu saudara, adik beradik perempuan. Setiap penyakit ada kaitan dengan baka, mungkin menyumbang 10% kepada faktor-faktor penyebab. Elakkan dan jauhkan dari faktor-faktor penyebab yang timbul dari sekitaran.

2. Fungsi utama rahim ialah menampung kehamilan. Kahwin dan hamil awal dalam umur muda boleh mencegah dari tumbuhan fibroids dan adenomyosis. Ketika hamil otot rahim membesar dan kembang sehingga 1000 kali normal. Lepas bersalin ia kuncup semula kepada saiz asal. Proses kehamilan sebenarnya melindungi rahim dari tumbuhan.
Wanita yang lambat atau tidak hamil lebih terancam tumbuhan fibroids dan adenomyosis.

3. Rahim sangat-sangat dipengaruhi dengan dua hormon wanita – estrogen dan progesterone. Estrogen menebalkan lapisan endometrium dan membiak sel otot (myometrial hyperplasia} progesterone meningkatkan salur darah endometrium dan mengembangkan sel-sel otot rahim (myometrial hypertrohy).
Kedua hormon perlu seimbang dan saling berkerjasama. Gangguan imbangan hormon mencetuskan penyakit rahim.

Hormon estrogen penting bagi banyak fungsi tubuh badan wanita serta ciri-ciri kewanitaan dan kecantikan. Tapi bila berlebihan dan tak seimbang estrogen boleh menimbulkan bermacam-macam penyakit dan gangguan. Diantaranya:

1. Tumbuhan fibroid, adenomyosis dan kanser rahim.
2. Tumbuhan adenoma dan kanser payudara.
3. Kemandulan dan sukar hamil.
4. Perdarahan rahim.

Sumber asli hormon estrogen bagi wanita ialah kilang ovari, adrenal dan lemak badan.
Setengah makanan saperti makanan dari kacang soya juga jadi sumber phytoestrogen.
Bahan plastik dan sterofoam dan insecticide dan spray pewangi mengeluarkan xenoestrogen

MAKANAN-MAKANAN YANG BERTINDAK SEBAGAI ANTI ESTROGEN
Makanan-makanan ini mengadungi aromatase inhibitor yang blok pembentukkan estrogen. Juga mengandungi bahan-bahan lain saperti sterols, quercetin, DIM, chlorophyls, resveraterol, proanthocyanidin, flavanoids.
1. Buah delima/promagenate.
2. Sayur-sayur brokoli, kobis, califlour, bak choy, raddish.
3. Minyak zaitun.
4. Cendawan.
5. Anggur merah dan biji.
6. Oats
7. Teh hijau.
8. Buah citrus – lemon, limau nipis, grape fruits
9. Kacang-kacang almond, walnut, peanuts, gajus. Yang tidak diroasted.
10. Bawang merah.
11. Kunyit.
12. Spirulina, chorella
13. Sayur hijau , sawi, bayam, salad dll.
14. Minyak kelapa dara.
15. Bawang putih
16. Kucai dan celery
17. Berries – blue berries, black currant.
18. Maca
19. Fax seeds
20. Makanan-makanan fermented – yogut, tapai, kimchi. Bekalkan probiotik atau good bakteria.

4. Faktor-faktor yang mengganggu imbangan hormon. Sering tahap estrogen tinggi dan progesterone rendah yang menyebabkan penyakit. Diantara faktor-faktor ialah tekan fizikal, stress mental dan gangguan emosi.

Pemakanan yang terlebih gula dan karbohidrat, mengandungi terlalu banyak perisa dan pengawet serta kegemukkan (obesity) dan penyakit PCOS, kesemuanya menyebabkan hormon estrogen meningkat tinggi sedangkan progesterone berkurangan.
Tangani dan kawal semua jenis stress.

5. Penjagaan rahim perlu bermula dari umur kanak-kanak. Sering anak-anak perempuan dijangkiti kuman diluar farajnya akibat tidak sempurna beristinjak dan lemah ketahanan / immunity disebabkan tidak suka makan sayur dan buah-buahan. Jika menghadapi masalah lelehan / vaginal discharge , basuh faraj dengan air garam, ia antiseptik terbaik untuk wanita.

Beri supplemen vitamin C (chewable) disamping multivitamin sirup dan minyak ikan kepada anak-anak perempuan. Amalan ini diteruskan dalam bentuk tablet bila mencapai umur remaja. Supplemen-supleman tersebut akan meningkatkan ketahanan / immunity untuk menangkis pelbagai penyakit khususnya di rahim.

6. Kegemukkan perlu dikawal dari umur kanak-kanak dan remaja. Dewasa ini kanak-kanak terlalu minat makan junk dan fast foods. Ibu bapa layani kehendak mereka sebagai jalan mudah tanpa memikirkan kesan buruk dalam jangka panjang.

Remaja mula dilanda kegemukkan bila belajar di sekolah, kolej dan universiti berasrama. Mereka makan terlalu banyak makan segera kononnya kerana tidak berkesempatan untuk memasak sendiri atau tidak minat makanan yang disajikan.

Bermula disini gangguan haid berlaku – samada tidak datang haid, atau haid terlalu banyak, keluar berketul-ketul atau terlalu sedikit tetapi berpanjangan. Kesemua itu petanda adanya gangguan dan ketidak seimbangan hormon-hormon wanita dan akhirnya merosakkan rahim.

7. Remaja perlu dididik menjaga kehormatan diri agar tidak terjebak ke dalam maksiat perzinaan kerana ramai yang terjerat dengan berbagai gejala saperti pengguguran haram dan jangkitan kuman dalam peranakkan dan akhirnya rosak rahim dan jadi mandul apabila kahwin kelak.

8. Banyakkan zikir dan berselawat waktu haid. Perdarahan haid atau ‘datang kotor’, ‘datang bulan’. Berbagai panggilan untuk haid. Memang ada disebut dalam quran wanita dalam haid tidak dianggap bersih dan suami dilarang melakukan hubungan selagi isteri belum bersih dan telah mandi junub.

Sering juga haid tidak lancar keluar dan adakala haid ‘tumpah / melempah’ kebelakang rahim. Fenomina tersebut dikaitkan dengan rahim retroverted dan saluran pintu rahim sempit. Tanda utama ialah senggugut dan terdapat sistem pembersih darah haid.
Bila sistem ini gagal akibat penurunan immunity ekoran dari pemakanan kurang berzat dan tinggi tahap racun serta peningkatan stress, darah haid menimbulkan penyakit endometriosis dan adenomyosis.

9. Dipercayai darah haid yang tidak lancar dan bertakung dibelakang rahim menggalakkan gangguan jin dan syaitan terhadap rahim. Oleh sebab itu ketika haid wanita tidak boleh solat dan baca quran, sebaiknya banyakkan zikir dan selawat sebagai langkah mencegah gangguan jin dan syaitan.

10. Banyak makanan-makanan yang membantu dalam jagaan rahim di antaranya nenas yang mengandungi enzim bromalin dan betik yang mengandungi enzim papase. Kedua enzim berperanan untuk membersih darah kotor dibelakang rahim.

Makanan-makanan tradisi sudah dilupakan. Keledek merah membekal sedikit hormon progesterone, keladi ada sedikit estrogen, ubi kayu ada sedikit B17 (antikanser). Makanan tersebut membantu penjagaan rahim.

Kunyit, bawang merah, bawang putih, halia dan serai ada kesan anti inflammatory juga berperanan menjaga rahim. Perbanyak makan sayur-sayur khususnya yang hijau seperti bayam, sawi, pucuk paku, kobis, kacang, karot, brokoli , taugeh dan lain-lain.
Banyak makan buah-buahan seperti jambu, oren, mangga, apel, nenas, betek, buah naga dan lain-lain.
Makan pelbagai kacang saperti peanut, gajus, almond, walnut dan lain-lain. Baik juga dimakan bersama-sama kismis dan korma.
Makan lebih ikan saperti kembung, tenggiri, bawal, mackerel, tuna/tongkol dan lain-lain.
Amalkan minum teh hijau yang mengandungi antioxidant yang boleh mencegah penyakit.
Amalkan minum susu segar (lembu atau kambing) setiap hari.

11. Amalkan supplement multivitamins, vit. C (1GM) dan E(400 IU) ,logam kalsium dan fish oil (1-2000 GM) setiap hari sehingga akhir hayat.


Viral Acara Sarung Cincin, Ustazah Ini Beri Teguran. ‘Kalau Malu & Tak Selesa, Tangguhkan Acara Sesi Tertutup’

Normal lah perasaan malu muncul bila pertama kali bersentuhan suami isteri selepas diijabkabulkan, iaitu semasa acara sarung cincin. Bukan sahaja malu, malah bertambah gemuruh apabila dikelilingi ahli keluarga untuk sama-sama menjadi saksi pada hari bersejarah itu.

baru-baru ini, tular di laman media sosial satu video detik sarung cincin sepasang pengantin baru di mana telatah pengantin perempuannya yang malu-malu dikatakan agak keterlaluan ketika berhadapan dan disentuh pengantin lelaki.

Walaubagaimanapun, ini bukan pertama kali video seperti ini tular, malah situasi ini mendapat perhatian ustazah yang dikenali sebagai Sharifah Zahidah yang berkongsi teguran yang berguna untuk wanita di luar untuk dijadikan sebagai panduan.

Trending Wanita Malu-Malu Ketika Disarungkan Cincin

Saya rasa, macam semakin trending pula video ‘pengantin malu-malu’ untuk sesi pembatalan air wuduk dan kemudian diviralkan dengan caption yang menunjukkan ‘betapa muslimah’ dan ‘betapa sucinya’ pengantin perempuan yang menjadi bukti dia tak pernah disentuh mana-mana lelaki sebelum ini. Lagi advanced aksi gelabah malu yang ditunjukkan, lagi tinggi darjat dan kesucian wanita itu di mata orang.

Ada yang menggeletar waktu nak salam suami sambil tergelak-gelak meliuk lintuk badannya ke kiri dan ke kanan. Mula-mula tunjuk menggeletar, lepas tu main tarik-tarik tangan, cuit-sentuh sikit-tarik tangan macam kena renjatan elektrik, lepas tu gelak-gelak lagi, lepas tu main cuit tarik cuit tarik – sampai penonton semakin galak mengusik dan suasana pun menjadi riuh rendah.

Sweet dan comel katanya bila malu-malu pada sentuhan pertama.

Sesi sarung cincin yang ringkas dan sepatutnya berlangsung selama 10 saat dengan ucapan alhamdulillah selepas selamat menyarung cincin ke jari masing-masing, akhirnya menjadi satu sesi nakal yang kadangkala diselang seli dengan usikan lucah dan memalukan dari penonton dan memakan masa lebih lama, lantas meletakkan pengantin perempuan yang konon sedia malu itu dalam situasi memalukan yang jauh lebih panjang.

Saya teringat Syeikh saya di Syria dulu pernah berpesan,
“Real muslimah when they feel shy, it shows on their faces and not their inappropriate action. But people know. And people respect them out of knowing that. Just like the story of Musa with daughters of Nabi Syuib alaihissalam…”

Pesanan akhir beliau,
“…. If you really feel shy, you wont giggle out of your shyness. Shyness is an act that uplift a woman. Giggling out of shyness (gedik) just makes women a target for bad and unappropriate jokes..”

Ya, begitulah. Wanita muslimah yang benar-benar malu untuk acara sarung cincin, takkan tergedik tunjuk malu dan membiar diri menjadi bahan gelak dan usikan ramai orang. Yang betul-betul malu, akan kaku (tetapi tetap matang dan mampu memberi kerjasama) lantas menyegerakan proses sehingga tak mengundang apa-apa usikan dan imaginasi liar terhadap mempelai.

Nasihat Anak Gadis, Kalau Malu & Tak Selesa, Tangguhkan Acara

Kita ibu yang ada anak perempuan ni, nasihatkan anak-anak gadis kita yang bakal berumahtangga kelak. Jika benar-benar malu dan tak selesa, tangguhkan acara dan jadikan ianya sesi tertutup saja. Simple. Bukan meneruskan acara buat tatapan umum sehingga jadi satu sesi usikan yang menggores maruah wanita. Saya yang lihat, terasa jauh lagi malu. Percayalah, tak sweet pun begitu.

Wanita yang high class adalah wanita yang setiap gerak gerinya terpandu dan membuatkan dia mendapat lebih banyak penghormatan dari orang. Bukan jadi bahan usikan-usikan galak orang sekeliling.

Saya sayang kalian, adik-adik muda yang bakal berumahtangga. Kerana itu saya menulis. Supaya trend ini tak semakin galak dan kian diviralkan. Simpan malu-malu kalian di depan suami dalam saat peribadi kalian. Biar kalian saja yang menikmati saat-saat malu itu. Jangan pertontonkan kepada kami secara percuma. Ianya menggores kemuliaan kalian.

Allahualam.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Anak Tak Suka Berus Gigi?  Ibu Jangan Mengalah! Usahakan Helah Seperti Doktor Ini Sarankan.

Mengajar anak untuk memberus gigi adalah suatu perkara yang agak sukar juga perlu dilakukan oleh ibu bapa. Lebih-lebih lagi jika tidak dibiasakan dari kecil. Memang agak mencabar untuk pastikan anak-anak menggosok gigi sekurang-kurangnya pada waktu pagi dan malam.

Pun begitu keadaannya, kita tidak boleh menyerah kalah dan membiarkan anak-anak berterusan enggan menggosok gigi. Jika ini berlaku akan membawa masalah kerosakan gigi yang serius dan kebersihan mulut tidak dapat dijaga. Oleh itu, ikuti helah yang berkesan daripada Dr. Yuliana Ayob ini untuk menarik minat anak-anak gosok gigi. Selamat mencuba!

2. Perlu ke menggunakan ubat gigi? Jika anak sudah pandai meludah, bolehlah memberus dengan meletakkan ubat gigi. Ubat gigi janganlah banyak, nanti lain pula jadinya. Sekadar sebesar biji kacang tanah, memadailah. Selepas memberus, tidak semestinya perlu berkumur. Jika mahu berkumur pun, boleh juga. Dalam ubat gigi ada fluorida yang boleh menguatkan gigi dan mengelakkan gigi berlubang.

3. Gunakanlah berus gigi untuk budak. Janganlah pakai berus gigi saiz mak pak. Mulut anak kan masih kecil. Biasanya berus gigi yang dijual ada disertakan label usia. Contohnya dua tahun ke bawah dan sebagainya.

4. Jika kita baru nak mula memberus gigi anak, buatlah lembut-lembut dan cepat-cepat supaya anak tidak menjadi trauma. Ini kalau memberus kasar sampai menyakitkan gusi anak, memanglah anak tak nak giginya diberus lagi. Ibu bapa belajarlah bertenang. Kalau ada darah yang keluar, itu petanda banyaknya sisa makanan yang melekat pada gigi dan lamanya kita tak beruskan gigi anak. Stay calm and keep on brushing, gently!

5. Apabila anak dah biasa giginya diberus, bolehlah memberus lebih lama dan lebih kerap. Bila bagusnya nak berus gigi ni? Sebaiknya ketika bangun pagi dan sebelum tidur. Tetapi ikut mudah masing-masinglah. Sekali sehari pun memadai. Dua kali sehari memang terbaik. Jangan tak memberus langsung sudahlah ya.

6.Biasanya anak suka buat apa yang dia biasa nampak. Kalau anak nampak Emak selalu main telefon, anak pun suka nak main telefon. Kalau anak nampak Ayah selalu merokok, anak pun ada kemungkinan berpotensi menjadi perokok apabila dewasa nanti. Eh, dah keluar topik. Maksud saya, pastikan anak nampak kita memberus gigi. Contohnya semasa memandikan anak, kita pun memberuslah gigi. Macam anak saya selalunya akan meminta berus gigi yang saya pegang. Bagilah, supaya anak kenal dengan berus gigi.

Banyak dah tips ni. Ada lagi ni. Larat ke nak baca lagi?

7. Semakin anak membesar, berilah peluang kepada anak untuk memilih warna berus gigi yang digemarinya. Mungkin ini boleh menjadi motivasi untuk anak memberus gigi.

8. Semasa memberus, cubalah bercakap dengan anak. Sama ada menyanyi ataupun memberi semangat kepadanya. Jangan lupa untuk memuji anak setelah selesai memberus gigi. ‘Eh cantik gigi Yusuf.’ Ini ayat biasa saya.

9. Boleh juga cuba ajar anak memberus gigi ‘teddy bear’ di rumah. Beri anak memegang berus gigi dan peluang untuk memberus gigi mainan. Mungkin anak akan berasa seronok dan faham tentang proses memberus gigi.

Selamat mencuba!

Sumber : Dr. Yuliana Ayob


Petua 8 ‘P’ dan Amalan Doa Untuk Merapatkan Hubungan Suami Isteri Dari Ustazah Siti Nurbahyah

Siapa yang tidak kenal dengan Datuk Ustazah Siti Nor Bahyah Mahamood, ikon pendakwah wanita yang amat dikagumi. Setiap bicaranya sangat menyejukkan jiwa pada sesiapa yang mendengarnya.

Ustazah Siti Nor Bahyah juga tidak lokek untuk berkongsi rahsia kebahagiaan lebih-lebih lagi keakraban dan kemesraan beliau bersama suaminya, Ustaz Wan Akashah Wan Abdul Hamid dijadikan contoh buat pasangan lain di luar sana.

Artikel Berkaitan

Tip / Petua

Antara perkongsian yang diberikan oleh Ustazah Siti Nor Bahyah ialah ‘Petua 8 P’

Apakah 8 P? Semak di sini.

1) P yang pertama ialah ‘puji’ iaitu setiap pasangan perlu saling memuji antara satu sama lain dalam semua aspek kehidupan seperti masakan atau ucapan terim! a kasih apabila diberi pertolongan.

2) P kedua ialah ‘peluk’ yang mana pasangan suami isteri hendaklah selalu peluk memeluk antara satu sama lain sekerap mungkin pada setiap hari kerana pelukan itu adalah belaian penuh kasih sayang.

3) P seterusnya ialah ‘penghargaan’ di mana amalan memberi hadiah boleh menambah kasih sayang.

4) ‘Perhatian’ adalah P keempat yang mesti diambil berat kerana kekurangan perhatian boleh mengakibatkan pasangan terasa diabaikan

5) P seterusnya mewakili ‘persefahaman’

6) P selanjutnya membawa maksud ‘pergaulan’ iaitu pasangan suami isteri mesti menjaga pergaulan masing-masing dengan orang lain bagi mengelakkannya daripada melampaui batas, menimbulkan cemburu seterusnya membawa kepada pembabitan orang ketiga.

7) satu lagi P adalah ‘percutian’ di mana kita perlu merancang percutian berdua-duaan dengan pasangan di tempat yang jauh daripada kesibukan dan kehidupan rutin.

8) P yang terakhir ialah ‘permohonan’ iaitu doa kepada Allah supaya merapatkan kasih sayang antara pasangan suami isteri serta dijauhi daripada godaan kemewahan dan keseronokan dunia.

Siti Nur Bahyah juga memberikan beberapa amalan doa selepas solat yang boleh merapatkan hubungan dan menimbulkan kasih sayang antara suami isteri iaitu membaca surah Al-Imran ayat ke-31 atau membacakan ayat ke-200 surah sama bagi mengurangkan panas baran suami .

Beliau berkata, kunci kebahagiaan rumah tangga yang sebenar ialah mendekatkan diri dengan Allah.

Katanya, apabila seseorang insan mengabaikan tanggung jawab terhadap agama, dia akan mengabaikan rumah tangga kerana jiwa yang kosong.

“Ketika kita jauh daripada Allah, iblis yang suka umat manusia bercerai-berai akan menghampiri dan melalaikan kita daripada tanggung jawab terhadap keluarga,” katanya.

Semoga perkongsian ini dapat kita amalkan bersama-sama.

Mesti Baca :


Nah, Ni Cara Jimat Buat Pencuci Berus Makeup. Jangan Ingat Tak Perlu Basuh, Padahnya Rosak Muka!

Penting juga untuk kita fahami, tujuan wajah kita dicuci bersih setiap hari untuk memastikan kulit wajah dijaga rapi dan  bebas masalah jerawat.  Namun sering kali kita terlupa bahawa perkakasan makeup juga harus dibersihkan untuk elakkan berlakunya masalah pada kulit wajah.

Bayangkan jika ada yang tidak tahu atau tidak mengambil berat hal ini, tentu sahaja dari waktu dibeli hingga kini belum pernah dibersihkan apatah lagi dicuci. Jadi, faham-fahamlah bagaimana kotornya alatan solekan yang digunakan sehari-harian.

Jadi, bukan juga suatu yang pelik jika walaupun anda mencuci wajah dengan produk yang berkualiti dan mahal, jerawat masih ada. Sebabnya apa?

Ya, kesan daripada menggunakan berus atau span yang kotor ke wajah.

Untuk itu, jom pelajari cara menyediakan bahan membersihakn berus makeup dengan menggunakan bahan-bahan sedia ada di rumah melalui  perkongsian daripada Ferra Ross

PETUA MAGIK DAN MURAH CUCI BERUS MEKAP GUNA BAHAN DAPUR DENGAN RM5 SAHAJA!

Muka asik naik jerawat tapi taktau sebab apa? Adakah sebab brush anda dari start beli sampai sekarang tak pernah basuh?

Sekarang, anda tak perlu lagi membazir beriban-riban untuk beli Brush Cleanser atau pencuci brush mahal dan branded di pasaran.Anda hanya perlu DUA BAHAN DARI DAPUR SAHAJA untuk buat pencuci berus dan beauty blender yang kosnya KURANG dari RM5

Caranya mudah sahaja, sediakan bahan bahan di bawah :

RESEPI IBU CLEANSER FERRAROSSA

Bahan bahan:

1/2 cawan air
1/4 cawan pencuci pinggan
1/4 cawan Olive Oil ( Minyak Zaitun)

Cara-caranya :

Ekstra Tip :

Kalau malas cuci beauty blender, boleh rendam semalaman dalam bancuhan ibu cleanser dan bilas pada keesokan harinya.

Jika makeup terkena baju atau tudung, bancuhan Ibu Cleanser ini boleh digunakan juga di tempat kotoran melekat.

Selepas mencuci brush dan beauty blender kembali putih gebus gebas , bolehlah upload gambar supaya kastemer makeup dan kawan kawan boleh impress dengan tahap kebersihan anda.

Perasaan puas hati tidak dapat digambarkan bila semua brush dah bersih gebu tersusun atas vanity atau beg mekap.

Lepas ni tak perlu risau muka asik naik jerawat batu yang berpesta sebab pakai brush kotor yang dari zaman Flintstone tak basuh-basuh!


Manjanya Aliff Syukri Dengan Ibunya, Tapi Bila Sebut Nak Kahwin Lain, Kena Tegur Terus!

Jelas tergambar kebahagiaan yang tulus dari hati apabila melihat video yang dikongsi oleh Usahawan kosmetik, Datuk Seri Aliff Syukri Kamarzaman ketika menghantar ibu dan isteri menunaikan ibadah haji.

Video berdurasi beberapa minit ini, menunjukan senda gurau beliau bersama ibu yang juga merupakan pengasas Sendayu Tinggi, Rozita Ibrahim. Melalui caption, beliau mengakui ibunya seorang yang garang tetapi hasil didikan cara yang tegas dalam membentuk dirinya menjadi seorang yang berguna. Boleh video penuh di instagramnya.

Siapa yang ada mak garang macam abg? cer komen di bawah penglamn korg.

Kadang kala abg tak sangka mak abang @bondarozitaibrahim yang sebelum ini menang ratu cantik masa zaman jahiliah.. sekarang ni dah tua tmbah baik dan sopan.. hahah tpi tenaga dia kalah org muda walapun dah tua.. maklumlah dulu waktu abang kecil-kecil abang ni selalu kena pukul ,rotan dengan mak abang sebab abg tak pandai sekolah dan nakal x dengar cakap.. .

.
bagi abg kalau tak kerana mak@bondarozitaibrahim abang yg garang mcm singa lapar ni mgkin abg tak sampai ke hari ini ..Sebab tu abang sedaya upaya akan memberi balasan kepada mak …Walapun abang tahu dia ada segalanya.. semoga anak2 abang akan menghargai abang … macam abang menghargai mak dan arwah mak abang..

Perkongsian ini mendapat perhatian netizen yang terhibur dengan gelagat bersahaja beliau berseloroh dengan isteri dan ibunya.


Begini Peraturan Penting Mendidik Anak di Rumah. Perkongsian Bapa Ini Sungguh Bermanfaat

Bila bergelar ibu bapa ni, pelbagai kerenah anak-anak ditempuhi. Namun nak didik anak-anak kenalah bermula dari rumah. Perkongsian dilaman facebook bapa ini, Mohd Fhais ini amat bermanfaat apabila berkongsi peraturan mendidik anak-anak di rumah. Jom semak catatannya.

4 Peraturan Penting Mendidik Anak di Rumah.

Benda ni nampak simple, tapi kesan dia sangat besar dalam diri anak-anak.

Kalau anak malas pergi sekolah, selalu tidur dalam kelas, lambat tangkap semasa cikgu mengajar maka semak la semula 4 peraturan ni.

Ada atau tidak.

Menurut hasil dapatan dari ceramah Dr Shukri Abdullah semalam ini 4 peraturan yang wajib ada dalam setiap rumah.

1. Perihal Solat
Didik anak solat ni penting. Kalau tak ajar anak hormat agama, hormat Allah, makanya susah juga dia nak hormat mak ayah.

Apatah lagi cikgu di sekolah, lagi la tak di hormatinya. Bila tak hormat mulalah kena marah sikit berdendam, cikgu mengajar di depan dia tidur.

Sujud ini yang akan bentuk anak kita jadi manusia cemerlang. Tak bongkak, tak keras kepala dan mudah di lentur. Percayalah mak ayah sekalian.

Solat banyak manfaatnya. Salah satunya ialah ia mendidik anak tentang displin. Solat kena ikut waktu, dan tepat pada waktunya. Tak boleh ikut suka hati nak solat. Ini displinnya.

Jaga solatnya maka terjaga akhlaknya.

2. Perihal Belajar
Pastikan ada waktu belajar semasa di rumah setiap hari, setiap minggu. Tegas beliau lagi, belajar bukan buat kerja sekolah sahaja. Kalau tak ada kerja sekolah tak perlu belajar.

Bukan begitu!

Kerja sekolah tu hanya latihan, untuk memantapkan lagi pemahaman apa yang di belajar di sekolah.

Selain tu, anak kena buat sendiri ulangkaji pelajaran, baca buku berulang kali, buat latihan tambahan dan latih tubi sebanyak yang mungkin. Ini maksud belajar di rumah.

Mak ayah kena beri sokongan penuh. Semasa anak belajar jauhkan segala gangguan, tutup televisyen, tutup handphone. Ini berkenaan masa depan anak kita juga.

Pengorbanan mak ayah hari ini boleh jamin masa depan anak-anak.

3. Perihal Tidur
Tidur kena cukup. Tidur kena awal. Jam 9-10 malam mesti kena tidur dah. Baru anak tak susah nak bangun pagi. Bangun pun tak layu. Jangan ajar anak tidur lewat walaupun cuti sekolah.

Dah terbiasa tidur lewat nanti susah nak hilangkan tabiat tu. Tabiat nak buang bukan mudah. Boleh bergaduh bab tabiat ni. Dendam pun ada.

Sebelum tidur jauhkan pengaruh skrin seperti televisyen, handphone, tablet dan sebagainya. Benda ni semua parasit. Parasit ni la yang akan hasut mata anak kita untuk terus leka main games, tengok video dan main media sosial.

Lagi satu penting! Jangan bagi anak bawa telefon masuk bilik tidur. Percayalah, mereka tak tidur. Mesti main handphone punya sampai ke tengah malam.

Tidur ni kalau betul-betul jaga boleh jadi penawar segala penyakit termasuk penyakit malas dan ketagihan. Kalau sanggup tak tidur main handphone maknanya anak dah sakit la tu.

4. Perihal Sarapan
Anak yang tak bersarapan waktu pagi akan pergi sekolah dengan otak seakan sama seperti orang tua umur 70 tahun.

Lembap, tak fokus dan mudah berangan !

Ini punca anak tak bertenaga semasa di kelas. Bukan sahaja fizikal tapi mental juga. Cikgu mengajar dia lambat tangkap, dalam kelas boleh tertidur dan paling parah cikgu mengajar tapi fikiran dia melalut perkara lain.

Remeh je kan sarapan ni, tapi kesan dia amat dasyat sekali.

Saranan beliau lagi, sarapan paling baik waktu pagi makanan yang ada protein seperti ikan, telur, ayam, kekacang, daging dan susu.

Selain perut kenyang, otak anak pun lebih cergas dan mudah tangkap bila belajar. Insyaallah.

Begitulah, sebenarnya kalau nak anak kita jadi hebat di dunia yang luas ini mulanya mesti dari rumah.

Mak ayah la kena tunjuk contoh teladan yang betul. Bak kata pepatah, kuih mesti ikut acuannya kan.

Kalau kita boleh ikut 4 peraturan ni dengan baik, nescaya anak pun tak akan banyak beri masalah pada kita kelak.

Belum terlambat untuk berubah, nak anak berubah kita kena berubah dulu.

Sumber: FB Mohd Fhais


“Lumrah Hati Seorang Isteri.” Mengalir Air Mata Risau, Mila Jirin Mohon Titip Doa Buat Suami Yang Jalani Pembedahan!

Hati isteri mana yang tak risau, jiwa isteri mana yang tak galau bila suami yang disayangi ditimpa kesakitan.

Demikian juga dengan Mila Jirin bila mana suaminya terpaksa menjalani satu pembedahan .

Berita tersebut dikongsikan oleh penyanyi dan juga usahawan muda ini menerusi laman instagramnya. Biarpun dalam kesedihan, namun Mila cuba menutupinya dengan senyuman.

Lumrah hati seorang ISTERI

Risaunya bukan kepalang
Terima kasih atas doa sahabat semua..
saya sangat hargainya..
.
.
Terima kasih juga buat semua team saya.

Demikian yang tercoret di ruangan kapsyen Mila atau nama sebenarnya Norsyarmilla Jirin, 33. Pembedahan tersebut dilakukan bagi merawat masalah pada bahagian bahu suaminya sehingga menyukarkan pergerakan tangan.

“Suami saya memang sudah lama sakit bahu. Dua minggu lepas apabila jumpa doktor, katanya otot pada bahu koyak dan ada masalah pada tulang. Saya pun tak berapa faham sangat.

“Sebab itu suami tak boleh angkat tangan lurus ke atas. Kalau tersalah pusing akan sakit. Jadi, doktor buat keputusan untuk lakukan pembedahan,” katanya lagi dengan nada sebak.


Buat Jus Cantik Dengan 6 Bahan. Super Senang &  Sedap!

Penjagaan kecantikan wajah bukan hanya pada penggunaan produk kulit semata-mata.   Tetapi harus diingat,  pengambilan makanan atau minuman juga turut memberi kesan.

Jika makanan berminyak dan berlemak yang sering dimakan,  maka kulit wajah juga akan kelihatan tidak bermaya.

Namun jika anda mengamalkan pemakanan yang sihat, anda sendiri dapat merasai perbezaannya.  Di mana kulit wajah lebih nampak sihat dan sekali gus menyerlahkan kecantikan semulajadi diri anda.

Oleh itu,  sekiranya anda masih tercari-cari apakah ramuan minuman kesihatan yang boleh diamalkan untuk penjagaan kulit wajah.  Kami ada solusinya!

Minuman jus daripada bahan terpilih ini adalah yang terbaik untuk anda amalkan bagi tujuan penjagaan kulit agar cantik dan sihat.

Resipi jus untuk penjagaan kulit dikongsi oleh Herry Rozular.

Ayuh! kita hadam cara membuatnya dan kemudian sama-sama amalkan.

Bahan-bahan:

1/2 biji lemon

1/2 biji oren

1/2 biji epal

1/2 batang lobak merah

1/2 biji timun

1/2 biji halia (saiz ibu jari)

Cara penyediaan :

1. Semua bahan dipotong dadu kecuali lemon.

2. Masukkan ke dalam pengisar bersama perahan lemon.

3. Tapis

4. Sedia untuk dimunim.


“..U Sangatlah Mahu Menjaga Rumahtangga, Aib Suami” – Neelofa Komen Kata Semangat Buat Puteri Sarah

Baru-baru ini Puteri Sarah memaklumkan tindakannya yang mahu saman individu ketiga yang didakwa mengganggunya berhubung isu rumah tangga pada umum. Berita ini mendapat pelbagai reaksi dari orang awa, termasuklah rakan-rakan artis.

Tidak ketinggalan, hos dan usahawan popular, Neelofa Mohd Noor, turut memberikan kata-kata semangat kepada rakan artisnya itu dalam menempuh ujian.

“Kita banyak berborak tentang perkara ini. Sampai satu tahap, saya dah tak tahu nak kongsi nasihat apa lagi sebab terlalu teruk pihak ketiga buli awak.

“Ketika itu orang ramai masih belum tahu lagi. Saya sendiri tak sanggup nak hadam, apa lagi awak yang kena laluinya.

“Memang awak seorang yang terlalu sabar dan kuat. Satu perkara yang membuatkan saya amat terkesan, dengan segala apa yang terjadi, awak sangatlah mahu menjaga rumah tangga, jaga aib suami awak. Awak banyak mengalah.

“Moga Allah gantikan segala kesakitan, kepedihan, setiap air mata awak yang mengalir kepada kebahagian yang berterusan. Amin,” tulis Neelofa di ruangan komen yang dimuat naik oleh Puteri Sarah di laman Instagramnya.

lbu kepada dua cahaya mata kemudiannya membalas komen itu dengan berterima kasi kepada Neelofa kerana selama ini menjadi tempat dia meluahkan perasaan.

“Selama ini saya menangis dekat awak. Akhirnya… terima kasih kerana ajarkan saya segala doa-doa,” balas Sarah.

Terdahulu, Sarah telah memfailkan dua saman terhadap orang ketiga yang menggenggu rumah tangganya. Menurut Sarah, perkara itu telah berlarutan sejak empat tahun lalu

Sarah berkahwin dengan pelakon dan pengarah, Syamsul Yusof pada 8 Mac 2014 dan hasil perkahwinan, pasangan itu dikurniakan dua cahaya mata iaitu Syaikhul Islam, 5, dan Sumayyah, 3 tahun.


“Selamat Dah Kami Cekup …”-Kakak Alif Syukri Anggap Kes Bibik Bawa Lari Barang Kemas RM300K Selesai!

Kalau kita nak ceritakan hal melibatkan bibik dan majikan, diakui macam-macam kisahnya, tak pernah habis. Terbaharu kakak kepada usahawan popular Datuk Seri Aliff Syukri iaitu Noor Hayati Kamarzaman meminta orang ramai untuk mengesan pembantu rumah ibu mertuanya yang melarikan diri dari rumah.

Menerusi entri dikongsikan oleh Noor Hayati atau mesra disapa Yatie, suspek dikenali Citra turut membawa lari barangan kemas ibu mentuanya bersama.

Dalam hantaran tersebut, Yatie juga memaklumkan mereka menawarkan ganjaran kepada sesiapa yang berjaya menjejaki pembantu rumah ibu mentuanya.

Bawa lari barang kemas bernilai RM300,000

Ekoran  itu, ibu kepada usahawan berkenaan iaitu Rozita Ibrahim turut berkongsi hantaran yang sama kepada pengikut media sosialnya dan memberitahu suspek telah melarikan barangan kemas besannya bernilai RM300,000.

“Maid yang jadi perompak terhormat. Disayangi ni balasannya. Melarikan hampir RM300,000 barang kemas besan saya.

“Bonda mohon bantuan pada semua followers sebar-sebarkan,”tulis Bonda Rozita di ruangan kapsyen hantaran berkenaan.

Tambah Bonda Rozita, suspek telah bekerja selama tiga tahun bersama besannya, malah anaknya juga melayan pembantu rumah berkenaan dengan baik sekali. Bonda Rozita turut  mengatakan tidak semua pembantu rumah Indonesia berperangai sedemikian kerana semuanya bergantung kepada diri sendiri.

Susulan entri dua beranak ini di media sosial, satu malam sahaja pencarian bibik tersebut selesai ini sebagaimana yang dikongsikan di ig story Yatie dan menurutnya kes tersebut pada mulanya diserahkan kepada pihak berkuasa, dan ujarnya setelah ditemui barang dan wang yang dicuri bibik tersebut meskipun tidak mencukupi nilainya, Yatie membuat keputusan ingin menarik balik kes tersebut.

ARTIKEL MENARIK


Asam Garam Berumah Tangga, Salah Satu Ni Mungkin Sudah Laluinya!

Sudah menjadi lumrah hidup berumah tangga pasti ada pasang surutnya, sekali sekala dilanda hujan dan badai, namun semua itu harus didepani dengan tenang dan matang. Ini memandangkan itulah hakikatnya asam garam berumah tangga.

Memahami beberapa jenis ujian yang sering dihadapi oleh wanita bergelar isteri, ini disenaraikan sebagai panduan bersama. Jom semak.

JENIS-JENIS UJIAN DALAM RUMAH TANGGA (cek ujian kamu ada di nombor berapa)

1. Ujian Mertua

– Tak semua orang memiliki mertua yang baik…ada yang terpaksa berhadapan dengan mertua yang selalu mencari salahnya, memandang kelemahannya dan mencanang kekurangannya…hal kecil diperbesarkan mertua kerana mertua tidak boleh menerima dia seadanya…untuk ujian ini, hanya ada 2 keadaan,

Pertama, isteri menceritakan layanan mertua kepada suami, suami juga nampak dan faham dengan situasi isteri, maka suami akan cuba menasihati ibunya untuk tidak berbuat sedemikian pada isterinya…jika orang tuanya masih meneruskan perbuatan itu, suami menjarakkan isteri dengan mertua untuk sementara waktu…

Kedua, suami menganggap isteri memperburukkan orang tuanya, suami tak nak dengar dan minta isteri jangan buat macam tu sedangkan apa yang dinyatakan isteri itu adalah perkara benar…isteri dipersalahkan suami, suami tak nak faham dan memilih untuk menyebelahi orang tuanya 100%…untuk keadaan ni, hanya kesabaran si isteri yang menentukan berapa lama hubungan itu akan bertahan…

2. Ujian Ipar

– Tak semua orang juga memiliki ipar yang baik…ada pasangan, yang mempunyai ipar yang suka mencampuri urusan rumahtangga mereka…apa yang mereka lakukan, ke mana mereka pergi dan apa yang mereka beli, semuanya ipar ambik tahu dengan tujuan untuk menyampaikan perkara itu kepada seseorang…ipar kerap mencari salah pasangan adik-beradiknya kerana tidak serasi, tidak suka dan tidak puas hati kepadanya…ipar mengawal rumahtangga abangnya, kakaknya atau adiknya hanya kerana satu perasaan yang dipanggil dengki…

3. Ujian Kewangan

– Setiap pasangan pasti akan menghadapi ujian kewangan ini dalam beberapa tahun pertama setelah mendirikan rumahtangga…dulu, gaji bulanan yang diperolehi hanya untuk perbelanjaan seorang, tapi kini berdua…apa yang suami makan, isteri makan…apa yang suami pakai, isteri pakai…segala-galanya kena berkongsi…waktu ini, ada pasangan yang akan bergaduh sebab kewangan walaupun kedua-keduanya ada pendapatan…maka, perancangan sebelum dan selepas mendirikan rumahtangga sangat penting bagi memastikan kewangan setiap pasangan itu teratur dan terurus…

4. Ujian Anak

– Expectation yang ada dalam setiap pasangan, iaitu bila berkahwin, kita akan dapat zuriat…anak ini rezeki, dan bila rezeki, maka Allah s.w.t tidak berjanji bahawa kita akan dapat apa yang kita impikan itu dengan segera…Allah s.w.t nak kita usaha dan sabar…Allah s.w.t hanya akan bagi rezeki anak bilamana Dia merasakan pasangan itu sudah bersedia untuk menerima kehadiran anak itu disisi mereka…ujian terbesar tentang anak ini ialah pertanyaan yang tiada hentinya daripada mereka yang berada di sekeliling pasangan tersebut…pertanyaan ini yang akan membuatkan pasangan tertekan dan terbeban…

5. Ujian Kecurangan

– Adakah kita dah mengenali pasangan sewaktu kita bercinta dengannya? Adakah kita betul-betul tahu luar dalam pasangan masa kita berkawan dengannya? Kita hanya akan mengenali siapa pasangan kita, perangainya dan tabiat pasangan bilamana kita dah sebantal dan sekatil dengannya…dia mungkin ada mengenali orang lain sebelum berkahwin dengan kita, dia mungkin rapat dengan rakan sepejabatnya atau dia mungkin ada bekas kekasih…dan kemungkinan dia masih berhubung dengan orang-orang ini sangatlah tinggi…gejala kecurangan ini perlu dibendung di awal perkahwinan supaya ianya tidak berlarutan dan berterusan…

Akhir kalam, ada pasangan yang mampu menempuhi kesemua ujian-ujian yang dinyatakan, ada yang tidak…bagi yang berjaya, mgkin sekarang mereka dah bahagia…bagi yang tidak, mungkin sekarang mereka dah berpisah…hanya 2 pilihan itu sahaja yang ada untuk sesebuah rumahtangga bila diuji Allah s.w.t…

sumber : Firdaus Shakirin


Makin Hari Makin Sayang. 7 Rahsia Relationship Goal!

Manisnya sebuah perkahwinan, jika ia sentiasa disuburi dengan ayat-ayat cinta walaupun anak sudah besar. Hubungan utuh dan saling faham memahami dan bertolak ansur menjadi ikatan kukuh sebuah perkahwinan.

Memang ada pasangan awal-awal usia perkahwinan punyalah romantik, tetapi bila sudah ada anak seorang segalanya hilang. Nikmat rumahtangga andai tidak dibaja akan layu akhirnya. Kita suburkan hubungan suami isteri agar cinta kasih sayang tu, sentiasa bercambah. Ini barulah relationship goal.

1) Kejutan: Siapa yang tak sukakan kejutan. Tak kiralah lelaki atau perempuan tentunya sangat menghargai kejutan daripada pasangan. Tak perlu mahal, sekeping kad dengan ayat romantis pujian melambung bersama sekotak coklat yang dihantar ke tempat kerja suami sudah memadai.

2) Makanan Kegemaran: Sekali sekala masakkan makanan kegemarannya. Kalau tak pandai, inilah masanya belajar daripada mak mertua anda. Mula-mula mungkin tidak sedap, tak kena dengan selera Encik Abang, tetapi lama-kelamaan mesti sedap. Practice makes perfect.

3) Manis Muka & Sambut Di Pintu: Walaupun penat dengan kerja di pejabat, rumahtangga dan anak-anak, carilah masa bersiap berwangi sebelum suami pulang. Siapkan air secawan dalam peti sejuk dan sambut suami dengan senyuman. Salam dan beri ciuman di pipinya kanan dan kiri. Berikan air dan biarkan suami berehat seketika. Bukannya sambut suami dengan leteran panjang. Rimas tau kak kalau asyik membebel.

4) Bersyukur: Bersyukur kalau dapat suami yang rajin membantu di dapur atau menjaga anak. Tetapi selalunya apa yang dibuat suami memang tak sesempurna mana. Lipat baju dahlah senget, tak sama pula tu. Masak lebih minyak, buat air pun tak sedap dan bila pakaikan anak baju selalunya tak matching dengan seluar. Sabar! Layankan je kak. Kalau tak suka, senyap-senyap pergi betulkan. Tak perlu membebel. Untung dah, bila suami hendak membantu kita kan? Kalau nak tegur pun, carilah masa yang sesuai dan tegur dengan cara paling lembut dan manja. Barulah Encik Abang tak jadi marah.

5) Jangan Membantah: Dapat isteri yang kuat melawan memang mencabar ego. Tahulah sama-sama bekerja untuk meningkatkan ekonomi keluarga tetapi dah namanya suami, memanglah kena dihormati. Usah ditambah minyak dalam api yang sedang membara. Seeloknya diam dan cari masa sesuai untuk menerangkan keadaan sebenar atau meminta maaf.

6) Cari Masa Bersama: Tak perlu sampai tinggalkan anak dengan mertua semata-mata untuk bercuti bersama suami. Cukuplah sedikit usikan manja sebelum tidur dan sejurus bangun tidur, gurau senda, berkepit sambil menonton drama TV atau mandi bersama pada hujung minggu. Lupakan sekejap hal anak atau kerja, dan beri tumpuan pada pasangan di depan mata.


Mengapa Kita Mahu Anak Menghafal A-Quran. Perkongsian Doktor Ini Sungguh Inspirasi!


Biar Anak Menangis Sekarang, Jangan kita Menangis Kemudian Hari

Apabila menaiki kenderaan bersama anak kecil, sememangnya kita akan ‘berperang’ dengan anak kecil kita setelah meletakkan mereka di carseat.

Anak kecil pun sememangnya cukup rimas untuk duduk didalam carseat lagi-lagi apabila dalam kereta. Demi keselamatan anak, ibu bapa perlu tahan sebentat dengan tangisan anak , dari ibu bapa sendiri yang akan menangis dikemudian hari

Wanita ini kongsikan pengalamannya terselamat dari kemalangan jalan raya. niNasib baik anak-anaknya duduk dalam car seat.

“Saya ingin berkongsi pengalaman saya kepada semua ibu bapa yang mempunyai anak. Walaupun kami berhati-hati, jika nak kemalangan, tetap tidak dapat dielakkan. Tetapi kita boleh meminimakan risiko. Pada 2 Julai yang lalu, kami sekeluarga mengalami kemalangan jalan raya.

Sebuah trak pickup melanggar belakang sebuah kereta sedan putih dan sedan putih itu,  melanggar kami dengan kuat (Kereta kami berwarna hitam).

Bersama kami ada seorang anak perempuan berusia 3 tahun dan anak lelaki berusia 8 bulan.

[Best_Wordpress_Gallery id=”54″ gal_title=”All images”]

Nasib baik anak-anak saya ada di dalam di carseat. Walaupun badan anak lebih kecil, dia tetap tidak terlepas dari car sear. Saya berharap setiap ibu bapa ambil perhatian serius tentang pentingnya car seat.
Kami sangat bertuah kerana anak kami selamat

Kami mungkin tidak akan bernasib baik jika tidak membenarkan anak-anak kita duduk di child seat. Sekarang ini, kerusi kereta tidak begitu mahal sehingga kita tidak boleh membelinya. Siap ada subsidi dari kerajaan.

Jika sesuatu berlaku kepada kanak-kanak, tidak kira berapa banyak wang yang anda ada, anda tidak boleh membelinya kembali.”

Sumber : My Lovely Baby


Sedap Tak Semestinya Kena Masin! KKM ‘Belanja’ Contoh Senarai Makanan Yang Tinggi Garam

Tak sedap lah kalau tak masin! Bak kata orang, kurang kick. Betul tak?

Tapi… Itu yang sepatutnya kita sedar. Tak semestinya makanan yang kita makan perlu masin kesemuanya. Tak elok tau untuk diri kita!

JIKA korang nak tahu, garam merupakan sebatian bukan organik yang mengandungi mineral penting yang diperlukan oleh tubuh kita tetapi dalam jumlah yang kecil sahaja.

Walaupun garam adalah penting untuk metabolisma tubuh, pengambilan garam yang berlebihan boleh meningkatkan risiko seperti tekanan darah tinggi dan penyakit kardiovaskular.

Selain itu, garam berlebihan dalam badan boleh menyebabkan cecair dalam badan terkumpul dan membebankan buah pinggang.

Oleh itu, kita perlu mengambil kurang daripada 1 sudu teh garam sehari untuk mengelakkan penyakit.

1. Bahan Perisa

Kicap
Sos tomato
Sos tiram
Taucu
MSG
Kiub perisa
Perencah makanan segera
Mayonis
Salad dressing

2. Makanan terproses

Makanan dalam tin ( Sardin, tuna , sub cendawan)
Sosej
Keju
Kacang
Piza
Bebola ikan
Nugget
Burger

3. Makanan diawet

Ikan bilis
Udang kering
Ikan pekasam
Daging salai
Telur masin
Jeruk sayur
Jeruk buah
Acar buah
Belacan
Cencaluk
Budu

4. Makanan ringan

Keropok udang/ikan
Mi segera
Kerepek uji
Papadom
Kacang masin
Kerepek kentang
Miskut masin

Dalam senarai yang disenaraikan ini pasti ada kategori makanan yang biasa kita ambil bukan? Setelah dah tahu ini kalau boleh cuba elakkan makanan yang tinggi kandungan garam demi kesihatan. Sedap tak semestinya kena masin! Semoga bermanfaat!


“Bergenang Air Mata Ibu Tengok Adam Belum Pandai Ikat Tali Kasut Sendiri.” Misha Omar Kongsi Momen Anak Sulung Bakal Masuk Tingkatan Satu.

Minggu ini ramai ibu bapa yang memuat naik kisah anak  di dalam sesi orientasi sebelum memulakan persekolahan minggu depan.

Baik orang biasa mahupun selebriti, pasti tak sabar kan. Termasuklah juga penyanyi Misha Omar.

Rupa-rupanya, anak sulung beliau , Muhammad Adam Emir bakal memulakan alam persekolahan di tingkatan satu minggu depan.

Justeru, menerusi laman instagramnya, penyanyi Sampai Bila ini turut memuat naik sekeping gambar si suaminya sedang mengikat tali kasut anak mereka.

“Orientasi Muhammad Adam Emir di sekolah menengah..Harini from top to toe Abah yang siapkan Adam…

“Bergenang airmata Ibu tgk scene depa berdua pagi ni bila Adam belum pandai ikat tali kasut sendiri…. Terima kasih, Abah,” tulis Misha di kapsyennya.

Walaupun bakal memasuki tingkatan satu, anak Misha ini rupanya masih belum pandai mengikat tali kasut. Nampak lucu manakala si ayah sporting betul tolong ikatkan.misha

gambar tersebut turut mendapat respond dari peminat Misha yang memuji anak pemyanyi itu sudah besar dan mendoakan keluarga ini agar terus kekal bahagia.

Malah ada yang berkongsi cerita anak mereka yang sama seperti anak Misha, tidak pandai ikat tali kasut sendiri.


“Dalam Wad Uwan Paling Sihat. Tak Duduk Diam…”-Umur 95 Tahun Diuji Positif Covid-19, Syukur Diberi Kesembuhan!

Tiada apa yang lebih menggembirakan saat ini bila insan yang kita sayangi dikhabarkan  telah bebas daripada bahaya Covid-19. Ini seperti mana perkongsian seorang wanita, Suzy Sharif yang berkongsi kisah neneknya yang dipanggil Uwan.

Sebelum disahkan positif Covid-19, Uwan seorang nenek yang cukup kuat dan nampak aktif  walau telah berusia 95 tahun. Masih direzekikan tubuh badan yang sihat dan mampu berdiri tegap, rukuk dan sujuk bagi  mendirikan solat dengan sempurna.

Pun begitu, baru-baru ini ibu kepada 10 orang anak ini diuji dengan Covid-19 sehingga perlu dibawa ke hospital. Memikirkan keadaan itu, seisi keluarga dalam kerisauan, maklumlah Uwan telah berusia. Bimbang sekiranya akan menyebabkan Uwan terlantar sakit namun sebaliknya yang terjadi.

Usia 95 Tahun, Uwan Positif Covid-19

Semalam saya teringat sangat dekat uwan. Saya hubungi Pak Net yang duduk serumah dengan uwan. Katanya uwan sudah tidur. Badannya lenguh akibat suntikan vaksin.
Awal pagi tadi cepat-cepat saya call uwan. Biasanya uwan selepas Subuh dia tak tidur balik.

“Uwan sihat ke tu?”
“Sakit badan tak kena cucuk?”
“Uwan sihat haa.”
“Tak do domam tak sakit-sakit badan pun.”

Uwan saya sudah berumur 95 tahun. Tempohari kesihatannya diuji. Beliau positif covid.
Beliau sempat dihantar ke Hospital Klang untuk pemantauan.

Bimbangnya kami sekeluarga akan keadaan uwan lantaran usianya sudah renta.
Antibodinya pasti kurang. Bagaimanalah tubuhnya mampu untuk menangkis virus yang membunuh ini?

Sesungguhnya Allahu musta’an.

Sepanjang uwan di hospital, beliau dibekalkan dengan sebuah handphone supaya kami boleh berhubung.

Tapi kau kena sabarlah nak call uwan. Sehari semalam call tidak berjawab.
Kadang-kadang dua hari. Maklumlah insan seusia wan, handphone bukanlah keperluan.

Orang Paling Sihat Antara Pesakit

Syukurlah ada seorang anak muda yang sudi membantu uwan. Beliaulah yang sering mengingatkan uwan untuk menjawab panggilan kami. Jiran sewad katil sebelah.

“Kak jangan bimbang, opah (orang Perok gamoknya En Wan ni) ni yang paling sihat antara kami.”

“Dia tak duduk diam, nanti dia round satu wad cari kawan berbual.”

Mendengar itu sahaja sudah membuatkan hati saya berbunga-bunga. Subhan-Allah.Maha suci Allah Taala.

Syukur Atas Rezeki & RahmatNya

Akhirnya berita gembira memihak kepada kami. Uwan bebas daripada covid sepenuhnya selepas beberapa hari di hospital. Syukur kami ke hadrat Allah Taala bukan kepalang.

Inilah rezeki dan rahmat yang Allah kurnia kepada uwan. Beranak 10 badan maintain kecil comel. Matanya masih elok. Suaranya masih jelas tutur katanya satu persatu.
Solatnya masih sempurna dengan berdiri tegap, rukuk dan sujud. Sakit-sakit lutut setakat ini belum ada lagi dalam sejarah kesihatan uwan.

Jaga Pantang

Bahkan jika dibandingkan uwan dengan anak-anak perempuannya. Uwan lebih kelihatan sihat dan tegap walaupun rambut hitamnya sudah banyak ditutupi uban yang memutih.

“Uwan pakai ilmu apa ni?” Tanya saya mengusik.
“Haishh tak do pakai ilmu-ilmu doh.”
“Jaga badan tu dalam pantang.”

Haaa kalau uwan dah bukak cerita ilmu jurus pantang ni. Nanti saya perlahan-lahan angkat kaki lahhh.Hahaha.Lama tunggu nanti kot terkena batang hidung sendiri. Menyesal badan.

Terbayang stress bertungku siang malam dan berbengkung lilit yang sampai nak bernapas pun tak boleh. Minum air ibu kunyit lah, air akar kayulah. Tapi sungguhlah, jaga badan semasa muda untuk kesejahteraan ketika tua.

Banyak kenangan saya dengan uwan. Jika dunia adakalanya sering mempersoalkan tindakan dan sikap saya. Uwanlah insan yang paling memahami gejolak hati cucu sulungnya ini.

“Uwan jer tau apa yang ada dalam hati kau tu Jee.”

Uwan oh uwan.
Terus sihat ya wan supaya kita boleh berjumpa nanti. Doakan uwan saya ya kawan-kawan supaya semua urusannya di dunia dan akhirat kelak Allah permudahkan belaka. Rabbuna yusahhil.

P/S Gambar throwback sebelum pandemik melanda.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Anak Asyik ‘Melekat’ Dengan Gajet, Pendidik Ini Senarai 6 Cara Mudah Buang Tabiat Ini.

Tidak dinafikan ramai ibu bapa risau mengenai sikap anak yang ‘ketagih’ bermain gajet.

Situasi ini mengakibatkan anak alpa dengan pelajaran.

Sikap begini akan mengganggu motivasi anak untuk fokus belajar.

Nak tahu cara untuk pisahkan anak dengan gajet. Ikuti panduan ustazah ini yang merupakan pendidik disebuah sekolah.

Pisahkan anak dari gajet

Mungkin tip ini dapat membantu. Saya kumpulkan disini cara ibu ayah hebat bantu anak mereka agar tidak terikat dengan gajet

1. Anak-anak kena faham tujuan gajet itu diberikan kepada mereka

Gajet adalah untuk PdPR, bukan untuk hiburan. Jika penggunaannya sudah tersasar jauh, anak-anak perlu disedarkan tentang perkara itu. Anak-anak leka dengan gajet sehingga abaikan PdPR, tidur lewat malam kerana bermain game, mengingatkan saya kepada kata-kata seorang ilmuan, manusia akan rosak jika terlalu ta’asub dengan hiburan, melayari Internet tanpa batasan. Gajet ini seperti pisau yang menghiris dan melukai anak-anak kita. Selalulah ibu ayah meminta petunjuk dan hidayah daripada Allah agar anak-anak kita diberikan kesedaran dan rasa tanggungjawab.

2. Selesai PdPR, bina aktiviti bermanfaat untuk anak-anak. Pisahkan mereka daripada gajet dan perbanyakkan komunikasi, cari point penting untuk dibualkan dan wujudkan kemesraan. Tiada apa yang mampu menarik anak-anak untuk bercakap dengan ibu ayah melainkan mereka mendengar ungkapan yang indah, menyenangkan dan baik dari kita. Kurangkan menghukum, mengarah atau terlalu tegas. Jadi seperti kawan bagi anak-anak remaja, bercakap dari hati ke hati.

3. Berjamaah setiap kali waktu solat. Bila solat sendiri-sendiri, adakah kita yakin anak-anak akan laksanakan. Dalam masa 5 hingga 10 minit biar anak-anak depan mata kita solat berjemaah dan latih mereka untuk menyebut kalimah-kalimah toyyibah, zikir pada Allah dan baca surah-surah lazim.

4. Waktu petang ajak anak-anak keluar untuk bersenam, berjoging, main bola dan sebagainya. Sesekali bawa mereka menikmati keindahan alam di tepi pantai, jeram ataupun sungai. Kehidupan anak-anak hari ini sangat berbeza dengan zaman kita dulu, mereka tidak lagi merasai nikmat zaman Kanak-Kanak yang sangat indah dan menyeronokkan.

5. Selepas selesai solat maghrib berjamaah jadikan membaca Al-Quran sebagai rutin satu keluarga sementara menunggu Isyak. Galakkan anak-anak membaca dan menghafaz ketika ini.

6. Tidur awal, bermula pukul 10 hingga 10.30 malam. Anak-anak yang ketagihan gajet akan berjaga hingga pagi untuk bermain game. Ibu ayah yang saya kasihi.. Anak-anak kita bakal pemimpin masa hadapan, jika zaman remaja mereka dicorakkan dengan habit yang bertentangan dengan fitrah, kemungkinan besar ia memberi kesan negatif kepada anak-anak ini bila mereka dewasa nanti.

Jarakkan anak-anak dari gajet, penuhi hidupnya dengan penuh bermakna.

Sumber: Aminah Mat Yusoff


Mood Boleh ‘Down’ Bila  8 Hal Ni Suami Isteri Tak Ambil Kisah!

Usah pandang enteng akan perihal seks kerana ia mampu membuatkan mood down secara tiba-tiba kala di ranjang. Soal kebersihan diri baik anda mahupun pasangan amatlah dititik beratkan. Usah pandang sebelah mata!

Mungkin anda dilihat kemas, kacak, cantik dan bergaya kala ke pejabat, namun semua itu tidak menjamin akan hebatnya anda di ranjang. Ketahui elemen dan aspek mengenai kebersihan diri yang selalunya membantutkan keinginan seks anda.

1. Bau Mulut Kurang Enak
Ini masalah berat! Bau mulut bukan terjadi disebabkan oleh tidak memberus gigi semata-mata sebaliknya ia bagaimana cara anda menjaga kebersihan gigi dan mulut secara keseluruhannya. Masalah kesihatan dalaman anda juga boleh dikaitkan dengan masalah bau mulut yang kurang enak. Cubalah rawat masalah anda ini secepat mungkin supaya pasangan lebih berselera untuk bersama.

2. Masalah Bau Badan
Bau badan bukan masalah picisan yang perlu dilepaskan untuk difikirkan setiap daripada kita. Lelaki terutamanya cukup terdedah dengan masalah ini. Ambil kisah akan masalah ini. Pastikan sebelum bersama pasangan, anda bersihkan badan terlebih dahulu dan pakailah wangi-wangian yang mampu membangkitkan ghairah anda dan pasangan.

Bau badan yang kurang menyenangkan memang membantutkan aura untuk bersama. Pemakanan juga perlu diambil kira untuk memastikan bau badan sentiasa segar.

3. Badan Tidak Bersih
Sesekali sentallah daki-daki yang berkarat di badan supaya lebih licin dan kelihatan lebih bersih. Usah biarkan bahagian ketiak, tengkuk dan celahan kelangkang menjadi gelap dan tidak menaikkan aura untuk anda menjelajah lebih hebat. Apa salahnya anda memperuntukkan sejumlah wang untuk memastikan masalah ini diatasi.

4. Atasi Jerawat
Memang jerawat buat anda rasa tidak yakin untuk berhadapan dengan sesiapa jua. Jika jerawat yang disebabkan oleh peralihan hormon setiap bulan pastinya tidak menjadi soal, sebaliknya berusahalah untuk memulihkan masalah jerawat yang kritikal seperti jerawat dalaman yang sudah bertahun-tahun lamanya. Pastinya ini membuatkan kurangnya keyakinan diri untuk ‘bersama’ dengan pasangan.

5. Jaga Alat Sulit
Kawasan ini harus diberi keutamaan. Bersihkanlah setiap celahannya supaya bersih dan tidak berbau. Potong dan kemaskanlah bulu- buluan di sekitarnya setiap kali mandi, apatah lagi ketika waktu hendak ‘bersama’.

Amalkanlah pembersih alat sulit bersifat herba yang mampu membersihkan kawasan dalaman sekaligus. Jika punya lebihan modal, bersauna dengan herba mampu mengatasi masalah dalaman ini. Berusahalah!

6. Cukur Bulu-Buluan
Siapa kata bulu-buluan tidak punya impak pada penampilan diri dan kebersihan. Cukurlah apa jua jenis bulu secara berkala supaya ternampak lebih kemas dan bersih. Bulu ketiak misalnya, usahlah dibiarkan panjang terutama sekali bagi isteri. Namun suami juga tidak harus mengabaikan masalah ini. Kemaskan!

7. Sental Kaki
Siapa kata kaki tidak memainkan peranan besar dalam hubungan seksual. Sepasang kaki yang runcing, licin dan halus pastinya membuatkan pasangan terpukau dengannya. Jangan dibiarkan kulit kaki kelihatan kering, kusam dan berkeping-keping kerana ini akan membuatkan kurang selera pasangan kala melihatnya. Sentallah hingga bersih dan kenakan sapuan losyen saban hari. Kuku kaki usah dibiarkan panjang. Buruk kelihatannya!

8. Rambut Berbau
Benar rambut yang kita miliki tidaklah secantik selebriti yang mampu ke salun setiap minggu semata-mata untuk merawat dan merapikannya. Benar kekangan kewangan turut mengganggu, namun ada caranya untuk memastikan rambut bersih dan bermaya.

Bersyampulah setiap hari dengan perapi yang sesuai dan kemaskan. Jangan biarkan rambut kusam, tidak bermaya dan berbau dek kerana tidak bersyampu. Jika punya bajet yang lebih, kenakanlah serum khas untuk rambut anda. Cukuplah menampakkan ia sihat, bersih dan berbau harum.


PKP Dilanjutkan Dua Minggu Lagi Dan Sesi Persekolahan Ditangguh Sehingga Pulih Covid-19.

Pelaksanaan Perintah Kawalan Pergerakaan dilanjutkan bermula 15 April hingga 28 April, umum Perdana Menteri, Tan Sri Muhyiddin Yassin dalam ucapan sebentar tadi. Beliau menjelaskan keputusan dibuat selepas perbincangan dan mendapat nasihat daripada Kementerian Kesihatan Malaysia (KKM) bagi menjamin keselamatan dan memutuskan rantaian COVID-19.

Ia juga bertujuan memberi ruang kepada petuga kesihatan memerangi penularan COVID-19, selain mengelakkan penularan semula wabak ini dalam masyarakat. Sekali gus, Tindakan ini adalah selaras dengan pandangan WHO yang menyarankan negara supaya tidak menamatkan perintah kawalan pergerakan terlalu awal. Sepertimana yang berlaku di beberapa buah negara, penularan wabak ini meningkat semula apabila perintah kawalan pergerakan ditamatkan.

SESI SEKOLAH DITANGGUHKAN SETELAH MENGAMBIL MAKLUM KEBIMBANGAN IBU BAPA TERHADAP KESELAMATAN ANAK-ANAK.

Dalam pada itu, pengumuman ini juga memberikan kelegaaan kepada semua ibu bapa yang sebelum ini melahirkan kerisauan akan keselamatan anak-anak jika PKP ditamatkan setelah pergi ke sekolah. Keputusan dibuat selepas mengambil maklum kebimbangan ibu bapa dan orang ramai terhadap keselamatan anak masing-masing.

Justeru, beliau menjelaskan bahawa sesi persekolahan turut ditangguhkan sehingga keadaan benar-benar pulih. Home Base Learning akan diperkenalkan oleh Kementerian Pendidikan Malaysia tidak lama lagi supaya pelajar dapat belajar dari rumah.

Tan Sri Muhyiddin, juga mengingatkan kepada rakyat Malaysia, supaya siap sedia untuk berhadapan dengan situasi ini bagi satu tempoh masa yang agak lebih lama sehingga penularan virus bahaya ini diatasi seratus peratus.

Untuk rekod, tempoh perlaksaan Perintah Kawalan Pergerakaan sebelum ini adalah pada 18 hingga 31 Mac 2020 iaitu fasa pertama selama 14 hari. Seterusnya fasa kedua pada 1 hingga 14 April 2020.

Semoga kita semua dapat menamatkan rantaian virus bahaya ini.


Nenek Neelofa Kongsi Amalan Harian Kekal Sihat Di Usia Emas!

Dianugerahkan kesihatan meskipun telah berusia adalah satu nikmat yang cukup berharga.

Nenek kepada pelakon dan usahawan, Noor Neelofa iaitu Bibi Khoteja Yusof,77 berkongsi amalan harian,  tetap membaca al-Quran dalam kehidupan seharian meskipun berada dalam keadaan sakit.

Menurutnya sebelum ini pernah menjalani pembedahan, namun dia tetap istiqamah membaca al-Quran yang merupakan penawar terbaik untuk semua penyakit.

“Selepas menjalani pembedahan, saya tetap meneruskan membaca dan tidak pernah tinggal baca al-Quran.

“Jika keadaan sakit sangat, saya tetap mengikuti ajaran al-Quran di televisyen dan mendengar ayat-ayat suci al-Quran,” katanya ketika ditemui Sinar Harian selepas Majlis Konvokesyen Khatam Tadabbur My #QuranTime 1.0 di Masjid Tuanku Mizan Zainal Abidin.

Bibi Khoteja menambah guru mengajar al-Quran juga datang untuk mengajarnya walaupun ketika itu keadaan kesihatannya tidak mengizinkan.

“Saya sakit tetapi guru al-Quran datang mengajar. Saya belajar dengan guru agama untuk menambah ilmu untuk tahu makna, ingat dan hafal al-Quran,” ujarnya.

Dalam pada itu, Bibi Khoteja menyifatkan Majlis Konvokesyen Khatam Tadabbur My #QuranTime 1.0 amat bermanfaat untuk membudayakan bacaan al-Quran dalam kalangan masyarakat di seluruh negara.

“Alhamdulillah saya dapat hadir dan cita-cita saya memang nak datang ke sini kerana saya tidak pernah tinggal untuk mengikuti program #QuranTime di televisyen.


“Bukan Senang Nak Dapat Isteri Nak Susah Sama-sama…”- Suami Bahagia Ada Isteri Yang Setia Di Sisi

Dianugerahkan dengan pasangan yang sanggup hidup susah senang bersama adalah rezeki yang cukup tidak ternilai dan perlulah disyukuri. Inilah juga menjadi salah satu kunci kebahagiaan dalam rumah tangga.

Situasi ini turut dirasai oleh seorang suami ini berkongsi momen tersebut di TikTok. Di lihat pasangan suami isteri ini begitu bahagia menaiki motosikal berpanas terik sambil membawa banyak barangan di dalam kotak.

Menerusi perkongsian video tersebut, pasangan suami isteri ini dipercayai berasal daripada Kedah.Walau berdepan dengan cuaca panas terik, isterinya dilihat tetap memberikan kerjasama dalam membantu suami.

Bukan senang nak dapat bini susah sama-sama ni.. Bidadari syurgaku

Pasangan ini gigih mencari rezeki dan disebabkan isterinya sentiasa ada untuk membantu, si suami meluahkan rasa syukur dan bangga dianugerahkan isteri sepertinya itu. Baginya bukan mudah untuk berjumpa dengan wanita yang sanggup susah senang bersama. Dan atas sebab itu juga, suami ini menyifatkan isterinya sebagai bidadari syurga buat dirinya.

Meninjau di ruangan komen, rata warganet mendoakan agar pasangan ini dimurahkan rezeki dan hidup bahagia selamanya. Bahkan ada juga memberi nasihat, agar suami menjaga sebaiknya isterinya kerana mengakui bukan mudah untuk mendapatkan pasangan yang sangguh hidup susah sama-sama  pada masa kini.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Nak Anak Lelaki Jadi Hebat, Ibu Kena Biasakan Mereka Buat Kerja Rumah!

Seakan telah menjadi budaya kita dalam mendidik anak lelaki biasanya menegah mereka untuk duduk di dapur apatah lagi membuat kerja-kerja rumah seperti mencuci pinggan mangkuk, menyapu, memasak dan sebagainya.

Selalunya anak lelaki akan dibiarkan selesa berada di ruang tamu atau pun bilik tidur untuk melakukan urusan peribadinya. Berbanding anak-anak perempuan lebih banyak menerima arahan untuk membantu ibu sama ada menyidai kain, menyapu, buang sampah, kemas bilik dan sebagainya. Hakikatnya, ilmu rumah tangga terutamanya selok belok di dapur ini sebenarnya bukanlah hanya tugas bagi anak perempuan sahaja, tetapi juga pada anak lelaki kita.

Ini sebagaimana menurut kata Ustazah Isfadiah Mohd Dusuki, “Urusan masak nasi, basuh pinggan, menghidang ini seharusnya dijuarai oleh anak lelaki kita. Saya seolah terbuka mata bila bertemu dengan seorang ibu mithali di Muar. Anak dia ada 10 orang, 9 orang semua lelaki dan seorang perempuan, dan anak perempuan itu meninggal diusia muda.

Ibu ini tiada pilihan menyuruh anak-anak lelaki dia, masak, menyapu, mengelap, basuh kain, sidai kain. Dan hari ini ternyata ibu mithali ini melahirkan doktor, engeneering dan sebagainya. Anak-anak lelaki yang berjaya.”-Ustazah Isfadiah

Oleh itu jangan manjakan anak-anak lelaki kita di rumah dan wajib ajar mereka dengan pengurusan rumah tangga supaya senang untuk dia menguruskan dan memimpin rumah tangganya kelak. Malah cara ini dapat mengajar anak lelaki lebih bertanggungjawab pada keluarganya.

Begitu juga yang dikongsikan oleh Doktor Taufiq Raziq di facebooknya, yang juga mengajar kelas keibubapaan.

“Saya pernah tengok ada anak lelaki jadikan mak dia hamba. Daripada buang sampah sampai la basuh mangkuk jamban pun maknya yang terpaksa buat.

Selidik punya selidik rupanya si emak terlampau manjakan si anak lelaki!”

Niat dah baik tapi caranya itu salah. Anak mungkin berhak jadi raja hanya ketika umurnya di bawah 2 tahun tapi bukannya sampai umur 20 tahun!

Tanpa sedar kasih sayang tadi menjadi ‘delicious poison’ yang membunuh kepimpinan dalam diri si anak tadi. Sebab tu la :

– Jangan takut bagi anak lelaki cuci pinggan
– Kena berani suruh anak lelaki buang sampah
– Kena tegas suruh anak buat kerja mengemas

– Kena biasakan anak lelaki memasak
– Kena ajar anak yang kerja rumah bukannya kerja orang perempuan semata-mata

Ini semua adalah persedian hidup untuk menjadikan anak seorang pemimpin. Pemimpin adalah orang yang memahami dan tahu keperluan orang yang di bawah
tanggungjawabnya suatu hari nanti.


SOP Kebenaran Solat Jumaat & Tarawih dibincangkan Hari Ni, Lelaki Ni Kongsi Beberapa Cadangan!

Semua kementerian akan terlibat pada Mesyuarat Khas Menteri-Menteri Mengenai Pelaksanaan Perintah Kawalan Pergerakan (PKP) hari ini bagi membentangkan prosedur operasi standard (SOP) baharu termasuklah kebenaran bagi orang Islam menunaikan solat Jumaat atau tarawih di masjid.

Ini cadangan saya kepada Menteri Agama untuk SOP solat jumaat dan Solat Fardhu.

Penghulu kampung atau AJK masjid kena kerjasama supaya kariah masjid patuh SOP.

(Dilakukan pada zon Hijau Sahaja)

a)Bawa sejadah masing masing dari rumah.

b)Jarakkan kedudukan setiap jemaah dengan melakukan ‘social Distancing’ ketika solat.

Sedikit cadangan dari rakyat bawahan.

Sama sama kita mendoakan keputusan yang terbaik dari Menteri. Kami dengar dan taat.


Ini Yang Ustaz Don Pesan Ibu Bapa Buat Apabila Anak Dalam Dewan Peperiksaan.

Setiap kali menjelang peperiksaan, pasti anak-anak takut atau  gementar kan. Begitu juga dengan ibu bapa yang resah gelisah, bimbang sama ada anak boleh menjawab dengan baik atau tidak. Sebenarnya, duduk sahaja tanpa berbuat sesuatu adalah langkah yang tidak bijak.

Apa mak ayah boleh buat ketika anak-anak sedang menduduki peperiksaan, atau berada di dalam dewan peperiksaan? Ini yang diajarkan oleh Ustaz Don Daniyal.

Berpuasa Sunat
Antara doa yang paling mustajab dan dimakbulkan oleh Allah ialah doa mak ayah. Doa orang yang berpuasa juga amat mudah dimakbulkan oleh Allah. Jadi tibanya hari anak menduduki peperiksaan, mak ayah berpuasalah sambil doakan anak-anak agar dapat jawab semua soalan. Doa sentiasa!

Solat Taubat dan Hajat
Lakukan solat sunat taubat dan solat hajat memohon agar anak tenang serta dapat jawab semua soalan peperiksaan dengan cemerlang. Seminggu sebelum periksa lagi mak ayah dah boleh mula lakukan. Jika boleh ajarlah anak sekali turut serta.

Baca Quran
Ketika anak berada di dewan peperiksaan, pagi itu mak ayah bacalah Quran sepanjang masa dan niatkan pahala bacaan kepada anak yang sedang menjawab soalan. Mohon dia sentiasa terang hati dan tenang ketika menjawab. Berdoalah mohon pada Allah agar anak dapat menjawab dengan lancar.

Lakukan Solat Dhuha
Mak ayah juga boleh lakukan solat dhuha sambil berdoa sentiasa untuk anak yang bergelut menjawab soalan. Kalau bekerja pun, mak ayah boleh ambil masa sekejap dan lakukanlah di pejabat. Doakan untuk kejayaan anak-anak.

Bersedekah
Bersedekah mampu meluaskan rezeki. Begitu juga dengan rezeki anak-anak pagi itu, ketika menjawab soalan. Bersedekah ke masjid atau pada sesiapa sahaja dan niatkan pahala buat anak kita. Insyaallah Allah bukakan rezeki anak kita untuk mudah menjawab ketika itu. Insyaallah!

Berterusan Zikir dan Doa
Tak kira di mana pun mak dan ayah berada waktu itu, sentiasalah berzikir di mulut dan tidak putus-putus doa pada anak-anak yang menjawab soalan. Walaupun ketika bekerja atau menungguh anak di luar sekolah, teruskan berzikir sebanyak-banyaknya. Mak ayah boleh membaca Al Fatihah 7 kali, Selawat Nabi 7 kali, Subhanaallah 44 kali, alhamdulillah 44 kali, Allahuakhbar 44 kali, Ya Hayyu Ya Qayyum 21 kali dan teruskan disambung dengan doa untuk anak.

Hantar Gelombang Positif
Sentiasa membayangkan muka anak dan sentiasa berfikir positif dan yakin anak kita dapat menjawab dengan lancar dan tenang. Kuatkan hati dan sentiasa positif. Insyaallah anak kita juga positif dan mampu menjawab dengan baik.

Tawakal Pada Allah
Setelah segala usaha kita dan anak kita buat sepanjang tahun sebagai usaha untuk menghadapi peperiksaan ini, inilah masanya kita bertawakal dan menyerahkan segalanya kepada Allah, kerana Dialah yang maha mengetahui. Apa yang penting kita telah pun berusaha dengan belajar dengan bersungguh-sungguh dan sentiasa berdoa padaNya. Selebihnya biar Allah yang menentukannya.

Teruslah melakukan kesemua perkara di atas dan teruslah memberi kata-kata semangat dan positif buat anak kita. Insyallah semuanya dipermudahkan Allah SWT.Yakin dan percayalah bahawa Allah ada untuk membantu kita dan anak.


Bahagia Di Samping Suami, Fasha Sandha Tolak Barang Kemas & Beg Mahal

Bahagia setiap wanita itu berbeza. Ada yang rasakan lebih bahagia apabila terima barang-barang mewah dan ada juga yang hanya bersederhana bersama keluarga tercinta.

Muat naik terkini pelakon kesayangan ramai, Fasha Sandha menarik perhatian ramai peminat aktres ini di media sosialnya.

Fasha Sandha memuatnaik foto dia bersama suami tercinta, Aidil Aziz di InstaStori berserta kapsyen ringkas penuh makna.

Kelihatan pasangan romantik ini, memaparkan kemesraan suami isteri tersebut di mana Aidil sedang mengurut kaki isterinya.

HARTA BENDA BUKAN SEGALANYA

Menerusi kapsyennya, Fasha memberitahu makna bahagia buat dirinya bukan barang kemas dan aksesori mewah tetapi bahagia bersama pasangan. Kapsyen yang menunjukkan dia di samping suami menjelaskan bahawa dirinya bahagia dengan hidup sederhana.

Bahkan membandingkan barang kemas, bag dan aksesori mahal tidak dapat menandingi kasih sayang suami terhadap dirinya.

Erti kebahagiaan umtuk setiap wanita memang berbza. Ada yang bahagia bila dapat emas, ada yang bahagia bila dapat bag mahal.

Tapi saya, ini adalah kebahagiaan saya.

Saya kurang suka barang kemas, saya tak suka aksesori dan saya orang yang sederhana.

Ini adalah erti kebahagiaan buat saya

Dengan ini, wang ringgit bukanlah segala-galanya. Betul, bahawa wang tidak boleh beli nilai kemesraan dan kasih sayang dalam sesebuah keluarga serta pasangan suami isteri. Tepatlah apa yang dipilih oleh pelakon berkaliber ini. Moga Fasha dan suami bahagia till jannah!

Untuk rekod, Fasha selamat diijabkabulkan bersama pasangannya iaitu juga seorang anak seni, Aidil Aziz pada Mac 2019. Hasil perkahwinan tersebut, mereka dikurniakan seorang cahaya mata perempuan, Aisha Amaira.  Fasha turut mempunyai 2 lagi orang cahaya mata hasil perkahwinan terdahulu.

Sumber: Instagram Fasha Sandha


Benarkan Anak Guna Gajet, Dr Harlina Sedia Surat Perjanjian -“Akhirnya Anak Perempuan Kami Miliki Ipad Setelah Minta Bertahun….”

Kita sudah maklum bahawa penggunaan gajet memberikan impak kepada perkembangan kanak-kanak.

Kajian menunjukkan bahawa kekerapan menggunakan gajet boleh memberi kesan negatif pada fungsia otak kanak-kanak. Ia termasuk akan menghadapi masalah seperti kurang tumpuan, masalah kognitif dan gangguan pembelajaran.

Lantaran itu, ibu bapa dinasihatkan untuk melakukan aktiviti seperti bermain, membaca, dan bercakap dengan anak-anak mereka daripada membiarkan mereka bersama gajet.

Begitulah pendekatan yang dilakukan oleh pasangan yang sering menjadi inspirasi oleh warga net dalam mendidik anak-anak. Namun, menyedari keperluan gajet yang kini diperlukan untuk pembelajaran, Isteri kepada Angkasawan Negara, Datuk Dr Sheikh Muszaphar Shukor iaitu Datin Dr Halina.

Beliau telah membuat surat perjanjian buat dua orang anak perempuannya dalam penggunaan gajet.

Perkongsian yang sungguh inspirasi untuk kita teladani dalam mengawal penggunaan gajet kepada anak-anak agar tidak memberi kesan negatif kepada perkembangan anak-anak.

SURAT PERJANJIAN YANG DITANDATANGANI ANAK

Akhirnya anak perempuan kami mendapat ipad mereka sendiri yang mereka telah meminta kami selama bertahun-tahun. Dulu kami tidak melihat keperluan untuk memiliki alat mereka sendiri tetapi sekarang sejak kelas diorg pagi sampai petang, kami bersetuju bahawa akhirnya mereka tiba masanya untuk memilikinya.

Sukar untuk tidak memberi mereka alat sekarang kerana semua rakan mereka memilikinya. Semua dah pakai telefon pintar .. dan anak perempuan masih menggunakan Nokia.

Memiliki tablet mereka sendiri tidak bermaksud mereka dapat melakukan apa yang mereka inginkan .. ia datang dengan persetujuan. Haha .. masing-masing mempunyai salinan perjanjian ini sendiri, ditandatangani dan dilaminasi. Mereka mesti belajar menepati janji .

KAWAL PENGGUNAAN APLIKASI

Selain itu, saya meletakkan kedua-dua ipad di bawah akaun icloud saya sehingga saya tahu aplikasi apa yang mereka muat turun di app store dan aplikasi youtube mereka dibuka di bawah akaun saya kerana saya dapat mengesan apa sahaja sejarah carian mereka di Youtube dan berdoa untuk yang terbaik.

Ketika berusia 9 tahun, saya masih merupakan tiang polis atau batu seremban dengan rakan-rakan saya tetapi keadaannya sekarang berbeza. Kami tidak dapat membandingkan masa kami dengan masa mereka. Kita sebagai ibu bapa harus menyesuaikan diri dengan pelbagai cabaran pada masa kini dan saya masih belajar juga.

Semoga menjadi inpirasi buat ibu bapa!

TOP ARTICLE